pythainlp/thai-wiki-dataset-v4 huggingface dataset:
งิมหุน

งิมหุน หรือ ยิมหุน (เสียชีวิต ค.ศ. 280) มีชื่อในภาษาจีนกลางว่า เฉิน ฮุน  เป็นขุนนางของรัฐง่อก๊กในช่วงปลายยุคสามก๊กของจีน
ประวัติ.
งิมหุนดำรงตำแหน่งเสนาบดีกรมรักษาราชวัง (衛尉 "เว่ย์เว่ย์") ในบรรดาเก้าเสนาบดี (九卿 "จิ่วชิง") ในรัชสมัยของซุนโฮจักรพรรดิลำดับที่ 4 และลำดับสุดท้ายของรัฐง่อก๊ก นักประวัติศาสตร์บรรยายถึงงิมหุนว่าเป็นข้าราชการทุจริตที่กดขี่ราษฎร แต่ครั้งหนึ่งงิมหุนเคยนำเหล่าขุนนางคนอื่น ๆ ไปทูลขอร้องซุนโฮให้ทรงไว้ชีวิตจาง ช่าง (張尚) ขุนนางผู้ดำรงตำแหน่งหัวหน้าสำนักราชเลขาธิการราชวัง (中書令 "จงชูลิ่ง") หลังจากที่จาง ช่างทำให้จักรพรรดิซุนโฮทรงไม่พอพระทัย
ในปี ค.ศ. 280 ราชวงศ์จิ้นพิชิตง่อก๊ก หลังซุนโฮทรงยอมจำนนราชวงศ์จิ้น อดีตขุนนางของง่อก๊กหลายคนกล่าวโทษว่างิมหุนเป็นต้นเหตุของการล่มสลายของง่อก๊กและทูลโน้มน้าวให้ซุนโฮประหารชีวิตงิมหุน ซุนโฮทรงตกลงอย่างไม่เต็มพระทัย แม้ว่าภายหลังพระองค์ทรงเสียพระทัยกับการตัดสินของพระองค์และพยายามจะยกเลิกรับสั่งประหารชีวิต แต่ก็สายก็เกินไปเพราะงิมหุนถูกประหารชีวิตไปแล้ว
ในนวนิยาย"สามก๊ก".
ในนวนิยายอิงประวัติศาสตร์เรื่อง"สามก๊ก" ("ซานกั๋วเหยี่ยนอี้") ในคริสต์ศตวรรษที่ 14 ซึ่งเล่าถึงเหตุการณ์ก่อนและระหว่างยุคสามก๊ก งิมหุนได้รับการบรรยายว่าเป็นขันทีในพระราชวังและเป็นคนสนิทของซุนโฮ งิมหุนยุยงให้จักรพรรดิซุนโฮใช้อำนาจอย่างกดขี่ และมีบทบาทสำคัญในการก่อให้เกิดการฉ้อราษฎร์บังหลวงและความเสื่อมถอยที่นำไปสู่การล่มสลายของง่อก๊กในปี ค.ศ. 280 หลังซุนโฮยอมจำนนต่อราชวงศ์จิ้น อดีตขุนนางของง่อก๊กหลายคนกล่าวโทษว่างิมหุนเป็นต้นเหตุของการล่มสลายของง่อก๊ก จึงนำตัวงิมหุนไปประหารชีวิตด้วยการแล่เนื้อจนตาย
กิจิ๋ว

กิจิ๋ว หรือ จังหวัดกิ หรือ จี้โจว  เป็นหนึ่งในเก้ามณฑลของจีนโบราณ มีการอ้างอิงในตำราประวัติศาสตร์จีน เช่น Tribute of Yu, Erya และ Rites of Zhou ประกอบด้วยดินแดนทางตอนเหนือของแม่น้ำหวง รวมทั้งมณฑลเหอเป่ย์ในปัจจุบัน และเขตเทศบาลของปักกิ่งและเทียนจิน
ประวัติศาสตร์.
ยุคสามก๊ก.
กิจิ๋วแต่เดิมปกครองโดย เล่าเอี๋ยน กระทั่ง ฮันฮก ได้เข้ามาปกครองแทนต่อมา อ้วนเสี้ยว ได้เข้ามาปกครองโดยมีเมืองเอกอยู่ที่ เย่ แต่หลังจาก ยุทธการที่กัวต๋อ เมื่อ ค.ศ. 200 โจโฉได้ชัยชนะและเข้ามาปกครองแทน
มงเทรอวอลลีย์แมสเตอส์ 2017

มงเทรอวอลลีย์แมสเตอส์ 2017  เป็นการแข่งขันวอลเลย์บอลหญิง จัดขึ้นในสวิตเซอร์แลนด์ ในปีนี้มีจำนวน 8 ทีม เข้าร่วมการแข่งขัน
อันดับการแข่งขัน.
<templatestyles src="Col-begin/styles.css"/>
อีริก อีริกสัน

อีริก อีริกสัน (19 มิถุนายน 2445 – 12 พฤษภาคม 2537) เป็นชาวเยอรมันโดยกำเนิด เป็นนักจิตวิทยาพัฒนาการ และ นักจิตวิเคราะห์ เขาเป็นที่รู้จักันอย่างกว้างขว้างในทฤษฎีขั้นพัฒนาการทางจิตสังคม
เนบิวลาวงแหวน

เนบิวลาวงแหวน (หรือรู้จักกันในชื่ออื่นคือ Messier 57 หรือ M57 หรือ NGC6720) เป็นเนบิวลาดาวเคราะห์ในกลุ่มดาวพิณ เกิดจากแก๊สและฝุ่นที่ผิวดาวยักษ์แดงแผ่ออกไปสู่มวลสารระหว่างดาว ในขณะที่ดาวฤกษ์ตรงกลางยุบตัวเป็นดาวแคระขาว
ค้นพบโดย ชาร์ล เมซีเย (อังกฤษ: Charles Messier) ในมกราคม ค.ศ. 1779 แล้วในปี ค.ศ. 1800 ฟรีดริช ฟอน ฮาห์น (อังกฤษ:) พูดว่าเขาค้นพบดาวฤกษ์กลางของ เอ็ม 57 ไม่กี่ปีที่แล้ว นักดาราศาสตร์ ยูจีน ฟอน ก็อทฮาร์ด (อังกฤษ: Eugene von Gothard) เป็นคนแรกที่ได้ถ่ายรูปของ เอ็ม 57 ในปี ค.ศ. 1886
เอ็ม 57 ตั้งอยู่ห่างจากโลกประมาณ 2,300 ปีแสง มันมีความสว่างขนาด 8.8
เชิงอรรถ.
<templatestyles src="Refbegin/styles.css" />
เทโอดอร์ ไอเคอ

เทโอดอร์ ไอเคอ (17 ตุลาคม 1892 – 26 กุมภาพันธ์ 1943)เป็นผู้บัญชาการระดับสูงในหน่วยเอสเอสแห่งนาซีเยอรมนี เขาได้บัญชาการในค่ายกักกันดาเคาและเอ็สเอ็ส-โทเทินคอฟเฟอร์แบนเดอ (หน่วยหัวกะโหลก) ของวัฟเฟิน-เอ็สเอ็ส
ไอเคอเป็นหนึ่งในกุญแจสำคัญในการก่อตั้งค่ายกักกันในประเทศเยอรมนี เขาได้ร่วมกับผู้ช่วยของเขา มิชาเอล ลิปเพอร์ท(Michael Lippert) ไอเคอได้ทำการปลิดชีพผู้นำของหน่วยเอสเอ ร้อยเอก แอนสท์ เริม ระหว่างเหตุการณ์การกวาดล้างในคืนแห่งมีดยาว ปี 1934
ในช่วงสงครามโลกครั้งที่สองในปี 1943 ไอเคอได้บัญชาการรบในกองพลเอสเอสโทเทนคอฟในการรุกรานสหภาพโซเวียต ระหว่างยุทธการที่คาร์คอฟ ไอเคอได้ขึ้นบินสำรวจด้วยเครื่องบินรุ่นตรวจการณ์แบบฟีเซอเลอร์ เอฟไอ 156 สตอร์ค(Fieseler Fi 156 Storch) เพื่อค้นหาหน่วยกรมทหารราบยานเกราะของเขาที่ขาดการติดต่อและถูกยิงโดยทหารของกองทัพแดงแห่งโซเวียตจนเครื่องบินตกทำให้เขาเสียชีวิต เมื่อ 26 กุมภาพันธ์ 1943 ด้วยอายุ 50 ปี
มวลลดทอน

ในทางฟิสิกส์ มวลลดทอน (Reduced mass) คือ มวลเฉื่อยยังผล (Effective inertia mass) ที่ปรากฏอยู่ในปัญหาที่มีวัตถุ 2 ชิ้นของกลศาสตร์ เป็นปริมาณของมวลหนึ่งอนุภาคที่มีค่าเท่ากับมวลของระบบที่ประกอบด้วยอนุภาค 2 อนุภาค ที่เคลื่อนที่สัมพัทธ์กันภายใต้อันตรกิริยาระหว่างกัน กล่าวคือ เป็นการเปลี่ยนระบบการเคลื่อนที่ของ 2 อนุภาค ให้เป็นปัญหาที่มีวัตถุเพียง 1 ชิ้น มวลลดทอน แทนด้วยสัญลักษณ์ <math> \mu </math> (mu) มีหน่วยเป็น กิโลกรัม (kg)
ยกตัวอย่างเช่น ระบบของโลกและดวงจันทร์ในกลศาสตร์ท้องฟ้า หรือโปรตอนและอิเล็กตรอนของอะตอมไฮโดรเจนในกลศาสตร์ควอนตัม เราสามารถแก้ปัญหาของระบบเหล่านี้ได้สะดวกยิ่งขึ้นเมื่อใช้มวลลดทอน
สมการ.
มีวัตถุ 2 ชิ้น มีมวล "m"1 และ "m"2 ถ้าจะพิจารณาให้เป็นปัญหาที่มี 1 วัตถุ เราสามารถใช้มวลลดทอน ดังสมการ
 <math>\mu = \cfrac{1}{\cfrac{1}{m_1}+\cfrac{1}{m_2}} = \cfrac{m_1 m_2}{m_1 + m_2},\!\,</math>
สมบัติของมวลลดทอน.
มวลลดทอนจะมีค่าน้อยกว่าหรือเท่ากับมวลของแต่ละวัตถุเสมอ
 <math>\mu \leq m_1, \quad \mu \leq m_2 \!\,</math>
และมีสมบัติการบวกส่วนกลับของมวลลดทอน ดังนี้
 <math>\frac{1}{\mu} = \frac{1}{m_1} + \frac{1}{m_2} \,\!</math>
ในกรณีที่ <math>m_1 = m_2</math>
 <math>{\mu} = \frac{m_1}{2} = \frac{m_2}{2}\,\!</math>
ที่มา.
สมการของมวลลดทอน สามารถพิสูจน์ได้ดังนี้
กลศาสตร์นิวตัน.
จากกฎการเคลื่อนที่ข้อที่ 2 ของนิวตัน แรงที่วัตถุที่ 2 กระทำต่อวัตถุที่ 1 คือ
 <math>\mathbf{F}_{12} = m_1 \mathbf{a}_1 \!\,</math>
ในขณะเดียวกัน แรงที่วัตถุที่ 1 กระทำต่อวัตถุที่ 2 คือ
 <math>\mathbf{F}_{21} = m_2 \mathbf{a}_2 \!\,</math>
และจากกฎการเคลื่อนที่ข้อที่ 3 ของนิวตัน แรงที่วัตถุที่ 2 กระทำต่อวัตถุที่ 1 จะเท่ากับแรงที่วัตถุที่ 1 กระทำต่อวัตถุที่ 2 แต่มีทิศทางตรงกันข้าม จะได้ว่า 
 <math>\mathbf{F}_{12} = - \mathbf{F}_{21}\!\,</math>
ดังนั้น
 <math>m_1 \mathbf{a}_1 = - m_2 \mathbf{a}_2 \!\,</math>
และ
 <math>\mathbf{a}_2=-{m_1 \over m_2} \mathbf{a}_1 \!\,</math>
ความเร่งสัมพัทธ์ arel ระหว่าง 2 วัตถุ คือ
 <math>\mathbf{a}_{\rm rel}= \mathbf{a}_1-\mathbf{a}_2 = \left(1+\frac{m_1}{m_2}\right) \mathbf{a}_1 = \frac{m_2+m_1}{m_1 m_2} m_1 \mathbf{a}_1 = \frac{\mathbf{F}_{12}}{m_{\rm red}} </math>
กลศาสตร์แบบลากรางจ์.
สมการลากรางจ์ของปัญหาที่มีวัตถุ 2 ชิ้น คือ
 <math>L = {1 \over 2} m_1 \mathbf{\dot{r}}_1^2 + {1 \over 2} m_2 \mathbf{\dot{r}}_2^2 - V(| \mathbf{r}_1 - \mathbf{r}_2 |) \!\,</math>
โดยที่ <math>{\mathbf{r}}_{i}</math> คือ เวกเตอร์บอกตำแหน่งของมวล <math>m_{i}</math> และพลังงานศักย์ "V" คือฟังก์ชันที่ขึ้นกับระยะห่างระหว่างอนุภาค 
กำหนดให้
 <math>\mathbf{r} = \mathbf{r}_1 - \mathbf{r}_2 </math>
และให้จุดศูนย์กลางมวลของวัตถุทั้ง 2 ชิ้น เป็นจุดร่วมกัน โดยอยู่ที่จุดกำเนิด
 <math> m_1 \mathbf{r}_1 + m_2 \mathbf{r}_2 = 0 </math>
จะได้ว่า 
 <math> \mathbf{r}_1 = \frac{m_2 \mathbf{r}}{m_1 + m_2} , \; \mathbf{r}_2 = -\frac{m_1 \mathbf{r}}{m_1 + m_2}</math>
จากนั้น แทนค่า <math>{\mathbf{r}}_{1}</math> และ <math>{\mathbf{r}}_{2}</math> ในสมการลากรางจ์
 <math> L = {1 \over 2}\mu \mathbf{\dot{r}}^2 - V(r), </math>
โดยที่ <math>\mu = \frac{m_1 m_2}{m_1 + m_2} </math> คือ มวลทดทอน
จูเก่อ เฉียว

จูเก่อ เฉียว (#เปลี่ยนทาง ,ค.ศ. 204 — ค.ศ. 228) มีชื่อรองว่า จงเฉิน  แต่ในภายหลังขงเบ้งหรือจูกัดเหลียงผู้เป็นพ่อบุญธรรมได้เปลี่ยนชื่อรองให้ใหม่เป็น ปั๋วสง（#เปลี่ยนทาง ） เป็นเสนาบดีแห่ง จ๊กก๊ก ในช่วง ยุคสามก๊ก
จูเก่อ เฉียวเกิดเมื่อ ค.ศ. 199 เป็นบุตรชายคนรองของ จูกัดกิ๋น เสนาธิการแห่ง ง่อก๊ก ผู้เป็นพี่ชายของขงเบ้งโดยจูเก่อ เฉียวมีพี่ชายคือ จูกัดเก๊ก ซึ่งมีสติปัญญาดีกว่าจูเก่อ เฉียวต่อมาขงเบ้งได้รับจูเก่อ เฉียวเป็นบุตรบุญธรรม
แต่จูเก่อ เฉียวกลับอายุสั้นเนื่องจากถึงแก่กรรมเมื่อ ค.ศ. 223 ขณะมีอายุเพียง 24 ปี โดยบุตรชายของจูเก่อ เฉียวคือ จูกัดแพ่น ได้รับใช้จ๊กก๊กต่อมาจนกระทั่งถึง ค.ศ. 253 หรือ 30 ปีหลังจากที่บิดาเสียชีวิตจูกัดแพ่นได้กลับไปยังง่อก๊กเพื่อสืบทอดตระกูลจูกัดหรือจูเก๋อหลังจากที่จูกัดเก๊กผู้เป็นลุงและครอบครัวถูกประหารชีวิต
ค่าคงที่โครงสร้างละเอียด

ในวงการของฟิสิกส์ ค่าคงที่โครงสร้างละเอียด (fine-structure constant) เป็นที่รู้จักกันในชื่อ ค่าคงที่ของซัมเมอร์เฟล (Sommerfeld's constant) โดยใช้สัญลักษณ์แทนด้วยตัวอักษร α สามารถคำนวณได้จากสมการ 4π"ε"0"ħcα" = "e"2 ที่อยู่ในทฤษฎีที่อธิบายแรงแม่เหล็กไฟฟ้า ในปัจจุบันเรียกกันว่า quantum electrodynamics (QED) ซึ่งเป็นทฤษฎีควอนตัมที่อธิบายปรากฎการณ์ของอนุภาคมีประจุที่ระดับพลังงานสูง ค่าแอลฟาที่คำนวณได้ประมาณ 1/137 ซึ่งเป็นค่าที่สามารถใช้ได้ในทุกระบบหน่วย
ความเป็นมา.
นักฟิสิกส์ที่ชื่อว่า อาร์โน ซัมเมอร์เฟล (Arnold Sommerfeld) ได้นิยามค่าคงที่นี้ขึ้นมาในปี ค.ศ. 1916 เนื่องจากเขาต้องการที่จะศึกษาเส้นสเป็คตรัมแสดงระดับพลังงานของอะตอมไฮโดรเจน และเลข 137 นี้ได้ทำให้นักฟิสิกส์งุนงงมากว่า เหตุใดอัลฟาจึงมีค่าเท่ากับ 1/137 แม้แต่ Wolfgang Pauli นักฟิสิกส์รางวัลโนเบลสาขาฟิสิกส์ประจำปี 1945 ก็ได้ครุ่นคิดและฝังใจกับเลข 137 มากจนถึงกับได้เอ่ยปากขอให้ได้สิ้นใจตายในห้องเลขที่ 137 ของโรงพยาบาลในเมือง Zurich ประเทศสวิตเซอร์แลนด์ 
ความสำคัญ.
ค่าคงที่โครงสร้างละเอียดเป็นดัชนีบ่งบอกความแรงของแรงแม่เหล็กไฟฟ้าที่ทำให้เกิดอันตรกิริยากันระหว่างประจุ เช่น แรงผลักระหว่างอิเล็กตรอนกับอิเล็กตรอน หรือแรงดึงดูดระหว่างโปรตอนกับอิเล็กตรอนเพราะอะตอมสามารถคงรูปได้ด้วยแรงไฟฟ้า ในวารสาร Physical Review Letters ฉบับวันที่ 27 สิงหาคม ค.ศ. 2001 นักดาราสาสตร์ชาวอเมริกัน อังกฤษและออสเตรเลียได้มีการนำเสนอรายงานว่า เมื่อ 10,000 ล้านปีก่อน ค่าคงที่โครงสร้างละเอียดมีค่าไม่เท่ากับในปัจจุบันวึ่งเป็นเรื่องที่สร้างความตื่นเต้นในวงการฟิสิกส์อย่างมาก ซึ่งถ้าหากค่าคงที่โครงสร้างละเอียดนี้มีค่าไม่คงที่และสามารถเปลี่ยนค่าได้จริง ธาตุต่าง ๆ อาจจะเกิดความไม่เสถียร ยกตัวอย่างเช่น ถ้าค่าคงที่โครงสร้างละเอียดมีค่าเท่ากับ 0.1 ไอโดรเจนจะไม่สามารถรวมตัวกับฮีเลียมได้เนื่องจากโปรตอนในนิวเคลียสจะเกิดการผลักกันอย่างรุนแรง หมายความว่า ดวงอาทิตย์ก็จะไม่สามารถคงสภาพอยู่ได้นั่นเอง
ในปัจจุบันยังไม่มีการศึกษาที่ยืนยันได้ว่าค่าคงที่โครงสร้างละเอียดสามารถเปลี่ยนแปลงค่าได้ซึ่งทำให้ทฤษฎีสัมพัทธภาพของไอสไตน์ยังคงมีความถูกต้องและสามารถใช้อธิบายปรากฎการณ์ต่าง ๆ
การนิยามเทียบกับค่าคงที่อื่น ๆ.
ค่าคงที่โครงสร้างละเอียดที่เขียนอยู่ในเทอมของ α มีค่าเทียบเท่ากับค่าคงที่พื้นฐานอื่น ๆ ดังนี้
 <math>\alpha = \frac{1}{4 \pi \varepsilon_0} \frac{e^2}{\hbar c} = \frac{\mu_0}{4 \pi} \frac{e^2 c}{\hbar} = \frac{k_\text{e} e^2}{\hbar c} = \frac{c \mu_0}{2 R_\text{K}} = \frac{e^2}{4 \pi}\frac{Z_0}{\hbar}</math>
เมื่อ:
ค่าคงที่โครงสร้างละเอียดในระบบอื่น.
ในระบบหน่วย cgs หน่วยของประจุไฟฟ้าจะถูกนิยามโดยใช้ค่าคงที่ของคูลอมบ์ ("k"e) ดังนั้นค่าคงที่คงโครงสร้างละเอียดจะแสดงได้ดังสมการ
 <math>\alpha = \frac{e^2}{\hbar c}</math>
ในระบบ natural units ซึ่งโดยปกติจะถูกใช้ในฟิสิกส์พลังงานสูง เมื่อ 1 = "ε"0 = "c" = "ħ" = 1 ค่าของค่าคงที่โคร
สร้างละเอียดจะแสดงได้เป็น
 <math> \alpha = \frac{e^2}{4 \pi}</math>
ระบบนี้การนิยามค่าของประจุอิเล็กตรอนจะมีค่าประมาณ <math>e = \sqrt{4\pi\alpha} \approx 0.30282212 </math>
จูอี้

จูอี้ (เสียชีวิต 26 กันยายน ค.ศ. 257) มีชื่อในภาษาจีนกลางว่า จู อี้  ชื่อรอง จี้เหวิน  เป็นขุนพลของรัฐง่อก๊กในยุคสามก๊กของจีน
ประวัติ.
จูอี้เป็นบุตรชายของจูหวน ขุนพลง่อก๊กผู้เป็นชาวอำเภออู๋ (吳縣 "อู๋เซี่ยน") เมืองง่อกุ๋น (吳郡 "อู๋จฺวิ้น") ซึ่งปัจจุบันอยู่ในนครซูโจว มณฑลเจียงซู จูอี้ได้รับการแต่งตั้งทางทหารครั้งแรกในตำแหน่งนายกองทหารม้า (騎都尉 "ฉีตูเว่ย์") หลังการเสียชีวิตของบิดาในปี ค.ศ. 238 การปฏิบัติงานในสนามรบครั้งแรกคือปี ค.ศ. 241 เมื่อจูอี้ติดตามจูเหียนในการโจมตีป้อมปราการของรัฐวุยก๊กที่อ้วนเสีย (樊城 "ฝานเฉิง") ชัยชนะเหนือบุนขิมขุนพลของวุยก๊กทำให้จูอี้มีชื่อเสียงในฐานะแม่ทัพผู้มีความสามารถ จูอี้นำนำกำลังพล 2,000 นายด้วยตนเองเข้าทำลายค่ายของบุนขิมทั้งเจ็ดแห่ง ตัดศีรษะทหารวุยก๊กได้หลายร้อยนาย จึงทำให้จูอี้ได้เลื่อนยศเป็นขุนพลรอง (偏將軍 "เพียนเจียงจฺวิน") ซุนกวนจักรพรรดิแห่งง่อก๊กตรัสในภายหลังว่าจูอี้กล้าหาญและแข็งแกร่งกว่าที่พระองค์ทรงเคยได้ยินมา
ในปี ค.ศ. 252 จูอี้หยุดยั้งการบุกของวุยก๊กโดยนำทัพเรือเข้าโจมตีและทำลายสะพานลอยน้ำที่สร้างขึ้นโดยอ้าวจุ๋นและจูกัดเอี๋ยนขุนพลของวุยก๊กเพื่อพยายามข้ามแม่น้ำแยงซีเข้าไปในอาณาเขตของง่อก๊ก
ในปี ค.ศ. 257 เมื่อจูกัดเอี๋ยนขุนพลวุยก๊กเริ่มก่อกบฏต่อต้านสุมาเจียวผู้สำเร็จราชการแทนพระองค์แห่งวุยก๊ก ซุนหลิมผู้สำเร็จราชการแห่งง่อก๊กส่งกำลังทหาร 30,000 นายไปสนับสนุนจูกัดเอี๋ยนในฉิวฉุน (壽春 "โช่วชุน"; ปัจจุบันคืออำเภอโช่ว นครลู่อาน มณฑลอานฮุย) และส่งกำลังทหารอีก 30,000 นายนำโดยจูอี้ไปยังอำเภอทางใต้ของฉิวฉุนเพื่อทำหน้าที่เป็นแนวหลัง จิวท่าย (州泰 "โจว ไท่") ขุนพลวุยก๊กเอาชนะกองกำลังของจูอี้ ทหารของจูอี้ตายไป 2,000 นาย ซุนหลิมจึงสั่งทหารอีก 50,000 นายให้อยู่ภายใต้การบังคับบัญชาของจูอี้และเข้าโจมตีทัพวุยก๊ก จูอี้ให้กองลำเลียงและกำลังทหารส่วนใหญ่ประจำอยู่ที่ตูลู่ (都陸) ตัวจูอี้ข้ามแม่น้ำโดยผ่านสะพานลอยน้ำในเวลากลางคืนพร้อมนักรบกล้า 6,000 นาย แต่จิวท่ายและโจเป๋า (石苞 "ฉือ เปา") เห็นกำลังทหารของจูอี้ยกมาจึงยกพลเข้าโจมตีและเอาชนะได้ จูอี้รวมกำลังทหารที่กระจัดกระจายเข้าด้วยกันใหม่แต่ถูกตีจนล่าถอยไปอีก ภายหลังเฮาเหลก (胡烈 "หู เลี่ย") นำทหาร 5,000 นายลอบเข้าโจมตีกองลำเลียงของจูอี้และเผาเสบียงอาหารจนสิ้น
ซุนหลิมส่งทหารอีก 30,000 นายไปให้จูอี้และสั่งให้สู้ตายกับทัพวุยก๊ก แต่จูอี้ไม่เต็มจะต่อสู้โดยไม่มีเสบียงอาหาร ซุนหลิมโกรธมากจึงสั่งให้ประหารชีวิตจูอี้ที่ฮั่วหลี่ (鑊裡; อยู่ในนครเฉาหู มณฑลอานฮุยในปัจจุบัน)
กีฬาเยาวชนแห่งชาติ ครั้งที่ 33

กีฬาเยาวชนแห่งชาติ ครั้งที่ 33  หรือ กีฬาเยาวชนแห่งชาติ 2560  หรือเป็นที่รู้จักในชื่อ ชุมพร – ระนองเกมส์ เป็นมหกรรมกีฬาระดับชาติสำหรับเยาวชน และยุวชน ควบคุมโดยการกีฬาแห่งประเทศไทย ซึ่งจัดในจังหวัดชุมพร และ จังหวัดระนอง จัดขึ้นระหว่างวันที่ 16 ถึง 26 มีนาคม พ.ศ. 2560 จังหวัดชุมพร และจังหวัดระนองได้รับเกียรติเป็นเจ้าภาพกีฬาเยาวชนแห่งชาติ เมื่อวันที่ 2 พฤษภาคม พ.ศ. 2557 ในการประชุมคณะกรรมการการกีฬาแห่งประเทศไทย ครั้งที่ 5/2557 ซึ่งนับเป็นครั้งแรกที่มีเจ้าภาพร่วมในการแข่งขันกีฬาเยาวชนแห่งชาติ
การคัดเลือกเจ้าภาพ.
ในการประชุมคณะกรรมการการกีฬาแห่งประเทศไทย ครั้งที่ 5/2557 เมื่อวันที่ 2 พฤษภาคม พ.ศ. 2557การกีฬาแห่งประเทศไทย ได้มีมติให้จังหวัดชุมพร และจังหวัดระนอง เป็นเจ้าภาพกีฬาเยาวชนแห่งชาติ ครั้งที่ 33 นอกจากนี้ยังมีมติให้จังหวัดสงขลา เป็นเจ้าภาพกีฬาแห่งชาติ ครั้งที่ 45, จังหวัดเชียงราย เป็นเจ้าภาพกีฬาแห่งชาติ ครั้งที่ 46, จังหวัดศรีสะเกษ เป็นเจ้าภาพกีฬาแห่งชาติ ครั้งที่ 47, จังหวัดสุพรรณบุรี เป็นเจ้าภาพกีฬาเยาวชนแห่งชาติ ครั้งที่ 32 และจังหวัดน่าน เป็นเจ้าภาพกีฬาเยาวชนแห่งชาติ ครั้งที่ 34
สัญลักษณ์การแข่งขัน.
ตราสัญลักษณ์.
ตราสัญลักษณ์การแข่งขันกีฬาเยาวชนแห่งชาติ ครั้งที่ 33 เป็นรูปกรมหลวงชุมพรเขตรอุดมศักดิ์ ล้อมรอบไปด้วยเกลียวเคลื่อน และตราสัญลักษณ์ของจังหวัดชุมพร และจังหวัดระนอง ซึ่งเป็นเจ้าภาพร่วมกัน
ตุ๊กตาสัญลักษณ์.
ตุ๊กตาสัญลักษณ์ประจำการแข่งขันกีฬาเยาวชนแห่งชาติ ครั้งที่ 33 ออกแบบมาสคอต มีทั้งหมด 3 ตัว ได้แก่ น้องมิตรภาพ น้องปูเจ้าฟ้า และน้องฉลามวาฬ ซึ่งเป็นสัตว์ที่พบได้มากใน 2 จังหวัดนี้
การเตรียมความพร้อมและพัฒนาการ.
ที่พักนักกีฬา.
ซึ่งครั้งนี้ทางเจ้าภาพไม่ได้สร้างหมู่บ้านนักกีฬา แต่นักกีฬา และเจ้าหน้าที่จะได้พักที่โรงเรียน หรือหน่วยงานราชการทั่วจังหวัดชุมพร และจังหวัดระนอง
การแข่งขัน.
กีฬาที่แข่งขัน.
กีฬาเยาวชนแห่งชาติ ครั้งที่ 33 ได้จัดการแข่งขันทั้งหมด 46 กีฬา ซึ่งมากที่สุดนับตั้งแต่จัดการแข่งขันมา
<templatestyles src="Div col/styles.css"/>
สรุปเหรียญการแข่งขัน.
      จังหวัดชุมพร และจังหวัดระนอง (เจ้าภาพ)
การตลาด.
สัญลักษณ์.
สัญลักษณ์ของกีฬาเยาวชนแห่งชาติ ครั้งที่ 33 ประกอบด้วยรูปพลเรือเอก พระเจ้าบรมวงศ์เธอ พระองค์เจ้าอาภากรเกียรติวงศ์ กรมหลวงชุมพรเขตอุดมศักดิ์ อยู่บนลายเกลียวคลื่นสีฟ้า สีเขียว และสีเหลือง ใต้เกลียวคลื่นเป็นรูปดาวสีแดง 14 ดวง ออกแบบโดยนายพรหมธีระ พรหมสถิต
ตุ๊กตาสัญลักษณ์.
ตุ๊กตาสัญลักษณ์ประจำการแข่งขันครั้งนี้มีทั้งหมด 3 ตัว โดยมีชื่อว่า "น้องมิตรภาพ" ซึ่งเป็นยุวชนทหารถือคบเพลิง, "น้องปูเจ้าฟ้า" ปูเจ้าฟ้า เป็นปูน้ำตกพบที่วนอุทยานน้ำตกหงาว จังหวัดระนอง และ "น้องฉลามวาฬ" ฉลามวาฬ เป็นสัตว์หายากของจังหวัดชุมพร พบได้ที่หมู่เกาะทะเลชุมพร ออกแบบโดยนายพรหมธีระ พรหมสถิต
เตียวปอ

เตียวปอ หรือ เตียวเป๋า (เสียชีวิต ป. ธันวาคม ค.ศ. 264) มีชื่อในภาษาจีนกลางว่า จาง ปู้  เป็นขุนพลของรัฐง่อก๊กในยุคสามก๊กของจีน รับราชการในรัชสมัยของซุนฮิวจักรพรรดิลำดับที่ 3 ของรัฐง่อก๊ก และซุนโฮจักรพรรดิลำดับที่ 4 และลำดับสุดท้ายของรัฐง่อก๊ก ภายหลังเตียวปอถูกสังหารโดยรับสั่งของซุนโฮ
ประวัติ.
ในรัชสมัยของซุนเหลียงจักรพรรดิลำดับที่ 2 ของรัฐง่อก๊ก ในช่วงเวลานั้นซุนฮิวมีฐานันดรศักดิ์เป็นอ๋องแห่งลองเอี๋ย (琅邪王 "หลังหยาหวาง") เตียวปอดำรงตำแหน่งเป็นแม่ทัพบัญชาทัพซ้ายขวา (左右將督 "จั่วโย่วเจียงตู") และเป็นคนสนิทของซุนฮิว 
ในปี ค.ศ. 258 ผู้สำเร็จราชการแทนพระองค์ซุนหลิมปลดซุนเหลียงจากตำแหน่งจักรพรรดิ แล้วทูลเชิญซุนฮิวขึ้นเสวยราชย์เป็นจักรพรรดิองค์ใหม่ เตียวปอซึ่งเวลานั้นมีตำแหน่งเป็นนายกองพันฉางฉุ่ย (長水校尉 "ฉางฉุ่ยเซี่ยวเว่ย์") ได้รับการแต่งตั้งเป็นขุนพลส่งเสริมคุณธรรม (輔義將軍 "ฝู่อี้เจียงจฺวิน") และมีบรรดาศักดิ์หย่งคางโหว (永康侯) จากความพากเพียรในการช่วยเหลือราชการแผ่นดิน 
นับตั้งแต่ภายหลงการเสียชีวิตของผู้สำเร็จราชการแทนพระองค์ซุนจุ๋นในปี ค.ศ. 256 เป็นต้นมา ราชสำนักง่อก๊กก็อยู่ภายใต้การควบคุมของซุนหลิมลูกพี่ลูกน้องของซุนจุ๋นมาเป็นเวลายาวนาน จักรพรรดิซุนฮิวทรงกลัวว่าซุนหลิมกำลังวางแผนก่อกบฏ พระองค์จึงทรงวางแผนร่วมกับเตียวปอและขุนพลเตงฮองคิดการสังหารซุนหลิมในงานเลี้ยงขุนนางในเทศกาลล่าปาของเดือน 12 แล้วคืนพระราชอำนาจแก่จักรพรรดิซุนฮิวเป็นผลสำเร็จ หลังซุนหลิมเสียชีวิต จักรพรรดิซุนฮิวทรงแต่งตั้งเตียวปอซึ่งเวลานั้นมีตำแหน่งเป็นขุนพลซ้าย (左將軍 "จั่วเจียงจฺวิน") ให้เป็นแม่ทัพทัพกลาง (中軍督 "จงจฺวินตู") จาง ตุน (張惇) น้องชายของเตียวปอได้รับการตั้งให้มีบรรดาศักดิ์ตูถิงโหว (都亭侯) จาง สฺวิน (張恂) น้องชายอีกคนของเตียวปอได้รับการแต่งตั้งเป็นนายกองพัน (校尉 "เซี่ยวเว่ย์") 
ในปี ค.ศ. 262 จักรพรรดิซุนฮิวไว้วางพระทัยให้เตียวปอและอัครมหาเสนาบดีเอียงเหียงดูแลราชการสำคัญ โดยมอบหมายให้เตียวปอกำกับดูแลสำนักในพระราชวัง เอียงเหียงกำกับดูแลด้านการทหาร 
ในปี ค.ศ. 264 หลังการสวรรคตของซุนฮิว ในเวลานั้นจ๊กก๊กที่เป็นรัฐพันธมิตรกับของง่อก๊กล่มสลายไปแล้ว ส่วนภายในง่อก๊กเองก็เกิดกบฏขึ้นในเมืองเกาจี (交阯郡 "เจียวจื่อจฺวิ้น") ง่อก๊กจึงจำเป็นต้องตั้งเชื้อพระวงศ์ที่เป็นผู้ใหญ่ขึ้นครองราชย์ เตียวปอและอัครมหาเสนาบดีเอียงเหียงจึงทำตามคำแนะนำของบั้นเฮ็ก (萬彧 "ว่าน ยฺวี่") ให้ทูลโน้มน้าวจักรพรรดินีจูให้ถอดสิทธิ์ของรัชทายาทซุนเปียนพระโอรสองค์โตของซุนฮิวที่ยังทรงพระเยาว์จากการขึ้นครองราชย์ และตั้งให้ซุนโฮผู้เป็นอูเฉิงโหว (烏程侯) ขึ้นเป็นจักรพรรดิองค์ใหม่แทน หลังซุนโฮขึ้นครองราชย์ เตียวปอได้รับการแต่งตั้งเป็นขุนพลทหารม้าทะยาน (驃騎將軍 "เพี่ยวฉีเจียงจฺวิน") และขุนนางมหาดเล็ก (侍中 "ชื่อจง")
หลังซุนโฮขึ้นจักรพรรดิ พระองค์ก็แสดงออกซึ่งความโหดเหี้ยม เย่อหยิ่ง และลุ่มหลงสุรานารี เอียงเหียงและเตียวปอต่างก็เสียใจที่ตนมีส่วนในการตั้งซุนโฮเป็นจักรพรรดิ บั้นเฮ็กรู้เรื่องที่เอียงเหียงและเตียวปอกล่าวบ่นในเรื่องนี้จึงลอบทูลให้ซุนโฮทรงทราบ ในเดือน 11 ของปีเดียวกันนั้น (ค.ศ. 264) เตียวปอและเอียงเหียงถูกซุนโฮเนรเทศไปมณฑลกว่างโจว (廣州) ภายหลังซุนโฮยังทรงส่งคนไปสังหารเตียวปอและเอียงเหียงระหว่างทาง สมาชิกในครอบครัวของทั้งสองก็ถูกสังหารด้วยเช่นกัน
มงเทรอวอลลีย์แมสเตอส์ 2015

มงเทรอวอลลีย์แมสเตอส์ 2015  เป็นการแข่งขันวอลเลย์บอลหญิง จัดขึ้นในมงเทรอ ประเทศสวิตเซอร์แลนด์ ระหว่างวันที่ 26–31 พฤษภาคม ค.ศ. 2015
รางวัล.
<templatestyles src="Col-begin/styles.css"/>
กีฬาเยาวชนแห่งชาติ ครั้งที่ 34

กีฬาเยาวชนแห่งชาติ ครั้งที่ 34  หรือ กีฬาเยาวชนแห่งชาติ 2561  หรือเป็นที่รู้จักในชื่อ น่านเกมส์ เป็นมหกรรมกีฬาระดับชาติสำหรับเยาวชน และยุวชน ควบคุมโดยการกีฬาแห่งประเทศไทย ซึ่งจัดในจังหวัดน่าน จัดขึ้นระหว่างวันที่ 19 ถึง 29 มีนาคม พ.ศ. 2561.
<templatestyles src="Template:TOC limit/styles.css" />
การตลาด.
ตราสัญลักษณ์.
ตราสัญลักษณ์การแข่งขันกีฬาเยาวชนแห่งชาติ ครั้งที่ 34 เป็นรูปพระธาตุแช่แห้ง ซึ่งเป็นพระธาตุคู่บ้านคู่เมืองของชาวจังหวัด และตราประจำจังหวัดน่าน ที่อยู่บนเรือยาวที่เป็นเอกลักณ์ของจังหวัดน่าน
ตุ๊กตาสัญลักษณ์.
ตุ๊กตาสัญลักษณ์ประจำการแข่งขันกีฬาเยาวชนแห่งชาติ ครั้งที่ 34 ออกแบบมาสคอตเป็นรูปโค สัตว์พื้นเมืองของจังหวัดน่าน ให้ชื่อว่า “น้องโคนนทิ” มือข้างขวาถือคบเพลิง
ที่พักนักกีฬา.
ซึ่งครั้งนี้ทางเจ้าภาพไม่ได้สร้างหมู่บ้านนักกีฬา แต่นักกีฬา และเจ้าหน้าที่จะได้พักที่โรงเรียนทั่วจังหวัดน่าน.
ชนิดกีฬาที่แข่งขัน.
<templatestyles src="Col-begin/styles.css"/>
คริส เฮมส์เวิร์ท

คริสโตเฟอร์ เฮมส์เวิร์ท (เกิด 11 สิงหาคม ค.ศ. 1983) เป็นนักแสดงชาวออสเตรเลีย เขาเป็นที่รู้จักอย่างดีจากบทคิม ไฮด์ ในซีรีส์โทรทัศน์เรื่อง "โฮมแอนด์อะเวย์" (2004–2007) และธอร์ในจักรวาลภาพยนตร์มาร์เวลทั้งหมดแปดภาค ตั้งแต่ "ธอร์ เทพเจ้าสายฟ้า" (2011) จนถึง ' (2019) ซึ่งทำให้เขากลายเป็นหนึ่งในนักแสดงที่มีรายได้สูงที่สุดในโลก เฮมส์เวิร์ทยังเคยปรากฏในภาพยนตร์แนวบันเทิงคดีวิทยาศาสตร์เรื่อง ' (2009), แนวผจญภัยระทึกขวัญเรื่อง "เกาะสวรรค์ขวัญผวา" (2009), แนวสยองขวัญเรื่อง "แย่งตายทะลุตาย" (2012), แนวดาร์กแฟนตาซีเรื่อง "สโนว์ไวท์และพรานป่า ในศึกมหัศจรรย์" (2012), ภาพยนตร์สงครามเรื่อง "หน่วยรบพันธุ์สายฟ้า" (2012) และภาพยนตร์ชีวประวัติเรื่อง "อัดเต็มสปีด" (2013)
ใน ค.ศ. 2015 เขาได้แสดงในภาพยนตร์แอคชันระทึกขวัญเรื่อง "ล่าข้ามโลก แฮกเกอร์มหากาฬ" ตามมาด้วยบทบาทตลกตลกขบขันของเนชันแนลแลมพูนที่มีการสร้างมาแล้วถึงห้าภาคอย่าง "วาเคชัน" ในเรื่อง "พักร้อนอลวน ครอบครัวอลเวง" และภาพยนตร์ชีวประวัติระทึกขวัญเรื่อง "หัวใจเพชฌฆาตวาฬมหาสมุทร" ปีต่อมา เฮมส์เวิร์ทมีบทบาทสมทบในภาพยนตร์เรื่อง "บริษัทกำจัดผี" ซึ่งเป็นภาคเริ่มต้นใหม่ และกลับมารับบทเป็นเคิร์ก จอร์จ ในภาพยนตร์ภาคต่อเรื่อง "สตาร์ เทรค"
ยูโรเปียนคัพ นัดชิงชนะเลิศ 1986

ฟุตบอลยูโรเปียนคัพรอบชิงชนะเลิศปี 1986  เกิดขึ้นเมื่อวันที่ 7 พฤษภาคม ค.ศ. 1986 ที่สนาม รามอน ซานเชซ ปีซควน ของสโมสร เซบิยา ที่ เมืองเซบีญ่า เป็นการพบกันของ สเตอัว บูคาเรสต์ ภายใต้การคุมทัพของกุนซือชาวโรมาเนีย และ บาร์เซโลนา ภายใต้การคุมทัพของกุนซือชาวอังกฤษ 
โดยตลอด 120 นาทีทั้งสองทีมเสมอกัน 0 — 0 จึงต้องดวลจุดโทษผลปรากฏว่าเป็นสเตอัว บูคาเรสต์ที่แม่นกว่าเอาชนะไปได้ 2 — 0
ซุคฮอย ซู-35

ซุคฮอย ซู-35 (อังกฤษ : Sukhoi Su-35) (นาโต้ใช้ชื่อรหัสว่าแฟลงเกอร์-อี) เป็นเครื่องบินขับไล่ที่พัฒนามากจาก ซู-27 แฟลงเกอร์เป็นเครื่องบินขับไล่ที่นั่งเดี่ยว , สองเครื่องยนต์ , ความคล่องตัวสูง และ หลากหลายบทบาท. มันถูกออกแบบโดนบริษัทซุคฮอยและสร้างโดย บริษัท KnAAPO
เครื่องบินลำแรกถูกออกแบบช่วงปี ค.ศ.1980s, เมื่อบริษัทซุคฮอยพยายามที่จะพัฒนาเครื่องบินประสิทธิภาพสูง ซู-27 แฟลงเกอร์ , และในช่วงแรกรู้จักกันในชื่อ "ซู-27เอ็ม." ในภายหลังมีการออกแบบใหม่เป็น ซู-35 , การออกแบบใหม่นี้ได้รับ การปรับแต่ง อากาศพลศาสตร์ และความคล่องตัวที่เพิ่มมากขึ้น , การปรับปรุงระบบการบิน , พิสัยการบินที่ไกลกว่าเดิม , และเครื่องยนต์ที่แรงมากขึ้น. เครื่องทดสอบของ ซู-35 ลำแรก ดัดแปลมาจาก ซู-27 , และขึ้นบินครั้งแรกวันที่ 28 มิถุนายน ค.ศ.1988. หลังจากนั้นมันถูกสร้างขึ้นอีกมากกว่า 12 ลำ, มีบางลำถูกใช้โดยฝูงบินผาดแผลง รัสเซียน ไนท์. ซู-35ลำแรกถูกดัดแปลงกลายเป็น ซู-37 เทอร์มิเนเตอร์ ด้วยครอบครองเครื่องยนต์แบบปรับทิศทาง ซู-37 ถูกใช้ในฐานะตัวทดสอบเทคโนโลยีของ ซู-35. ช่วงสิ้นปี ค.ศ.1990s ซู-35ยูบี เป็นเครื่องบินฝึกสองที่นั่งได้ถูกสร้างขึ้นจำนวนหนึ่งลำ ซึ่งมีความคล้ายคลึงกับ ซู-30 อย่างมาก
ในปี ค.ศ.2003 บริษัทซุคฮอยลงมือปรับแต่งความทันสมัย ซู-27 ครั้งที่ 2 เพื่อผลิตเครื่องบินขับไล่ยุค 4++ เพื่อเป็นรอยต่อระหว่าง เครื่องบินขับไล่ที่เป็นมรดกตกทอดและเครื่องบินยุค 5 ซุคฮอย พีเอเค เอฟเอ ที่กำลังจะเข้ามา. การปรับแต่งนี้จะละทิ้ง ปีกคาร์นาด และ เบรกอากาศ , และยังนำ การปรับปรุงระบบการบิน , เรดาร์, เครื่องยนต์แบบปรับทิศ และ หน้าตัดเรดาห์ที่น้อยลง. ในปี 2008 มีการปรับปรุงอีกครั้ง, มีการตั้งชื่อ "ซู-35บีเอ็ม" อย่างผิดพลาดในสื่อ , ตั้งแต่มันเริ่มโครงการบินทดสอบที่เกี่ยวข้องกับเครื่องทดสอบทั้งสี่ลำ , หนึ่งในพวกมันได้หายไปในปี ค.ศ. 2009.
กองทัพอากาศรัสเซียได้สั่งซื้อซู-35จำนวน 98 ลำ, โดยกำหนดซู-35เอส, เป็นรุ่นที่ปรับปรุงใหม่ล่าสุดของซู-35 ซู-35 ทั้งสองแบบถูกนำไปเสนอขายให้กับหลายประเทศ, เช่น บราซิล, จีน, อินเดีย, อินโดนีเซีย, และเกาหลีใต้; มีเพียงแค่จีนเท่านั้นที่ได้สั่งซื้อจำนวนมาก โดยกำหนดการสั่งซื้อจำนวน 24 ลำ ในปลายปี ค.ศ.2015. อินโดนีเซียแสดงเจตนาที่จะซื้อ ซู-35เอส ประมาณ 8-10 ลำในปี ค.ศ.2015, แต่ยังไม่ได้ลงนามสัญญาซื้อขั้นสุดท้าย. ส่วนประเทศอื่นนั้นได้จัดซื้อเครื่องบินลำอื่นหรือไม่ก็หมดความสนใจกับ ซู-35. แต่เดิมบริษัทซุคฮอยมีแผนที่จะส่งออกซู-35จำนวน 160 ลำ ไปทั่วโลก, แต่ว่าการขายซู-35ถูกตัดเพราะว่ารุ่นใหม่ของ ซู-30,และการพัฒนาเครื่องบินล่องหนยุค 5,รวมไปถึงซุคฮอย พีเอเค เอฟเอ ของบริษัทซุคฮอยเอง
ข้อมูลเครื่องบิน.
00 กิโลเมตรต่อชั่วโมง) บนระดับสูง
ดูเพิ่ม.
การพัฒนาที่เกี่ยวข้อง
อากาศยานที่เทียบเท่า
พระสิทธัตถพุทธเจ้า

พระสิทธัตถพุทธเจ้า  เป็นพระพุทธเจ้าพระองค์ที่ 16 ในพุทธวงศ์ของพระโคตมพุทธเจ้า ตรัสรู้เมื่อ 94 มหากัปที่แล้ว
พระประวัติ.
พระสิทธัตถพุทธเจ้า มีพระนามเดิมว่าเจ้าชายสิทธัตถะ เป็นพระราชโอรสในพระเจ้าอุเทนและพระนางสุผัสสาแห่งกรุงเวภาระ ประสูติที่วีริยราชอุทยาน มีปราสาท 3 หลังเป็นที่ประทับคือ โกกาสะ อุปละ และโกกนุทะ (อรรถกถาว่าปทุมะ) และมีพระสนมกำนัล 2 นาง เมื่อเจริญวัยได้ทรงอภิเษกสมรสกับพระนางสุมนา มีพระโอรสด้วยกันพระองค์หนึ่งคือ เจ้าชายอนูปมะ 
เมื่อพระชนมายุได้หมื่นปี ได้ทรงเห็นเทวทูต 4 จึงเกิดความเบื่อหน่ายโลก ตัดสินพระทัยประทับพระวอทองเสด็จออกผนวช โดยมีข้าราชบริพารแสนโกฏิคนออกบวชตามเสด็จ พระองค์ทรงบำเพ็ญเพียรอยู่ 10 เดือน ถึงวันเพ็ญเดือนหก ได้เสวยข้าวมธุปายาสที่ธิดาพราหมณ์ชื่อนางสุเนตตานำมาถวาย แล้วไปประทับพักกลางวันป่าพุทรา ทรงได้รับหญ้า 8 กำที่คนเฝ้าไร่ข้าวเหนียวชื่อวรุณะนำมาถวาย ทรงนำมาปูรองประทับนั่งที่โคนต้นกะหนานปลิง  บำเพ็ญเพียรต่อจนได้ตรัสรู้เป็นพระพุทธเจ้าในตอนรุ่งเช้า
หลังจากตรัสรู้ได้ทรงประกาศพระศาสนา ตราบจนเสด็จดับขันธปรินิพพานที่อโนมาราม กรุงกาญจนเวฬุ ขณะพระชนมายุ 100,000 พรรษา
พระสิทธัตถพุทธเจ้ามีคู่อัครสาวกนามว่าพระสัมพละและพระสุมิตตะ คู่อัครสาวิกาคือพระสีวลาเถรีและพระสุรามา และพระเรวตะเป็นพระอุปัฏฐาก
ความเกี่ยวข้องกับพระโคตมพุทธเจ้า.
ในสมัยพระสิทธัตถพุทธเจ้า พระโคตมพุทธเจ้าเสวยพระชาติเป็นดาบสทรงอภิญญา มีชื่อมงคล ได้ถวายผลหว้าแก่พระพุทธเจ้าพระองค์นั้น จึงทรงพยากรณ์ว่ามงคลดาบสจะได้ตรัสรู้เป็นพระพุทธเจ้าในอีก 94 กัปข้างหน้า
วราวุธ บูรพาชยานนท์

วราวุธ บูรพาชยานนท์ (ชื่อเล่น: โป้ง) เกิดเมื่อวันที่ 23 พฤศจิกายน พ.ศ. 2520 เป็นอดีตนักร้อง นักแสดง และนายแบบชาวไทย จังหวัดราชบุรี
ประวัติ.
โป้งเป็นลูกชายคนสุดท้องของทางครอบครัว "บูรพาชยานนท์" ในจำนวนพี่น้อง 2 คน โดยมีพี่สาว 1 คนซึ่งเสียชีวิตไปตั้งแต่เขายังเด็ก
ด้านการศึกษาจบการศึกษาในระดับชั้นอนุบาลที่ โรงเรียนอนุบาลไผทวิทยา ในจังหวัดนครปฐม จากนั้นจึงมาศึกษาต่อในระดับชั้นประถม จนสำเร็จการศึกษาในระดับชั้นมัธยมปลายจาก โรงเรียนบุรีรัมย์พิทยาคม ปัจจุบันสำเร็จการศึกษาระดับปริญญาตรี คณะวิศวกรรมศาสตร์ มหาวิทยาลัยศรีปทุม
เข้าสู่วงการมาจากการถ่ายแบบ ในฐานะนายแบบวัยรุ่น ตั้งแต่ปีพ.ศ. 2536 เป็นต้นมา เริ่มมีผลงานในด้านการถ่ายแบบเป็นครั้งแรกกับทาง นิตยสารเธอกับฉัน และมีผลงานการถ่ายแบบนิตยสารวัยรุ่นตามมาติดๆ ได้แก่ เดอะบอย, เธอกับฉัน, พจน์อานนท์, อานนท์, ANGEL, BOOM เป็นต้น
นอกจากนี้ยังมีผลงานเพลงกับทางค่ายกลิทซ์ ที่อยู่ในเครือของบริษัท จีเอ็มเอ็ม แกรมมี่ เมื่อปีพ.ศ. 2537 อัลบั้มเพลงชุดแรกในแนว Pop / Dance ใช้ชื่ออัลบั้มว่า "ต.กับ จ. (Body & Soul)" โดยมีการเปิดตัวต่อสื่อมวลชน และออกวางจำหน่ายทั่วประเทศในเดือนพฤศจิกายน พ.ศ. 2537 โดยอัลบั้มชุดนี้มีเพลงโปรโมทหลักคือ โป้งแปะ, ต.กับ จ., รักคืออะไร และเพลง ไม่ยอมเสียเธอ
ส่วนผลงานการแสดง ได้แก่ ภาพยนตร์เพื่อเพื่อน เพื่อฝัน เพื่อวันเกียรติยศ, ละครสื่อสิเน่หา, ละครเลือดสามสี, ละครพื้นบ้านอิเหนาและละครเรื่องรัตตมณี ร.ศ. 220 เป็นต้น 
ปัจจุบันได้ลาวงการบันเทิง โดยมีธุรกิจส่วนตัวในด้านการรับเหมาก่อสร้าง บริษัท นีโอ เทคนิคอล ที่รับงานสร้างบ้าน อพาร์ทเมนท์ โรงงาน โรงพยาบาล ฯลฯ ด้านชีวิตส่วนตัวแต่งงานแล้วกับสาวนอกวงการชื่อ "คริส" เมื่อปี พ.ศ. 2558
รายชื่อแชมป์โลกมวยสากลรุ่นฟลายเวท

นี่เป็นรายชื่อของแชมป์โลกรุ่นฟลายเวทเรียงตามสถาบัน ซึ่งเป็นที่ยอมรับโดยองค์กรมวยที่เป็นที่ยอมรับสี่แห่ง:
=แชมป์โลก=
1 เป็นที่โต้แย้ง ดูที่ เปโดร การาสโก
2 ตำแหน่งแชมป์ถูกยกเลิก
3 แขวนนวมขณะเป็นแชมป์ ตำแหน่งแชมป์ถูกยกเลิก
4สถาบันยกเลิกการยอมรับว่าเป็นแชมป์โลกเพราะปฏิเสธการป้องกันแชมป์กับรองแชมป์อันดับหนึ่งของสถาบัน
วอลเลย์บอลชายชิงแชมป์สโมสรโลก 2016

วอลเลย์บอลชายชิงแชมป์สโมสรโลก 2016  เป็นครั้งที่ 12 ของการแข่งขัน จัดขึ้นในเบชิม ประเทศบราซิล ระหว่างวันที่ 18–23 ตุลาคม ค.ศ. 2016
การตัดสินลำดับจากผลการแข่งขัน.
ในการแข่งขันหากผลว่ามีผลเท่ากันจะตัดสินตามลำดับดังนี้
แมตช์ที่แข่งขัน 3–0 หรือ 3–1 ทีมที่ชนะจะได้ 3 คะแนน ทีมที่แพ้ได้ 0 คะแนน ส่วนแมตช์ที่แช่งขัน 3–2 ทีมที่ชนะจะได้ 2 คะแนน ทีมที่แพ้ได้ 1 คะแนน
อันดับการแข่งขัน.
<templatestyles src="Col-begin/styles.css"/>
รางวัล.
<templatestyles src="Col-begin/styles.css"/>
ซาดากรูเซย์รูโวเลย์

ซาดากรูเซย์รูโวเลย์  เป็นสโมสรวอลเลย์บอลอาชีพในเบโลโอรีซอนชี รัฐมีนัสเชไรส์ โดยทีมนี้เข้าแข่งขันในบราซิลเลียนซูเปอร์ลีกา และเป็นแชมป์ในฤดูกาล2011–12, 2013–14 และ 2014–15. ในการแข่งขันชิงแชมป์อเมริกาใต้ทีมได้แชมป์ในปีค.ศ. 2012, 2014 และ 2016
ประวัติ.
ซาดากรูเซย์รู ก่อตั้งขึ้นในปี ค.ศ. 2006 โดย กรูโปซาดา ซึ่งเริ่มแรกในเมืองเบชิง รัฐมีนัชเจไรช์ และเมื่อเวลาผ่านไป ทีมงานได้กลายเป็นหนึ่งในโครงการกีฬาที่ประสบความสำเร็จมากที่สุดในช่วงไม่กี่ปีที่ผ่านมา
การเติบโตของทีมเริ่มขึ้นในปี ค.ศ. 2009 ด้วยการรวมกิจการกับ กรูเซย์รูเอสปอร์เตกลูบี ทำให้มีฐานแฟนๆ ประมาณเกือบเก้าล้านคน ด้วยพลังของฝูงชนและนักกีฬาที่ยอดเยี่ยม ในช่วงหลายปีที่ผ่านมา ทีมได้เป็น "แชมป์ของทุกการแข่งขัน" ทั้งเป็นแชมป์ บราซิลเลียนซูเปอร์ลีกา 7 สมัย, แชมป์ มีนัสเชไรส์ 13 สมัย บราซิลเลียนซูเปอร์คัพ 4 สมัย, แชมป์ บราซิลคัพ 6 สมัย, แชมป์ สโมสรชิงแชมป์อเมริกาใต้ 8 สมัย นอกเหนือนี้ทีมยังเป็นแชมป์ วอลเลย์บอลชายชิงแชมป์สโมสรโลก ด้วยชัยชนะในปี 2013, 2015, 2016 และ 2021
ผลลัพธ์ที่ยอดเยี่ยมในสนามเป็นผลมาจากการจัดการทีมที่ดี กับการมีผู้เชี่ยวชาญที่มีความสามารถ และการดูแลรักษาในช่วงไม่กี่ปีที่ผ่านมา ของผู้เล่นที่ยึดถือคุณค่าของสโมสร อย่างไรก็ตาม ไม่ใช่แค่กับนักกีฬาอาชีพของ ซาดากรูเซย์รู เท่านั้นที่สร้างแชมป์ เป็นประวัติศาสตร์ให้แก่สโมสร สโมสรยังวางพื้นฐานของวอลเลย์บอลโปรแกรมกีฬาและสื่อโซเชียล ปัจจุบันมีเด็กและเยาวชนประมาณ 2,000 คน ได้เรียนฟรีที่โรงเรียนฝึกวอลเลย์บอล เพื่อเรียนรู้ค่านิยมที่สำคัญ และสัมผัสประสบการณ์การเป็นพลเมืองผ่านกีฬา
ชนะเลิศ (4): 2013, 2015, 2016, 2021
รองชนะเลิศ (1): 2012, 2019
ชนะเลิศ (8): 2012, 2014, 2016, 2017, 2018, 2019, 2020, 2022
รองชนะเลิศ (1): 2015
ชนะเลิศ (7): 2011–12, 2013–14, 2014–15, 2015–16, 2016–17, 2017–18, 2021–22
รองชนะเลิศ (2): 2010–11, 2012–13
ชนะเลิศ (6): 2014, 2016, 2018, 2019, 2020, 2021
ชนะเลิศ (4): 2015, 2016, 2017, 2021
ชนะเลิศ (13): 2008, 2010, 2011, 2012, 2013, 2014, 2015, 2016, 2017, 2018, 2019, 2020, 2021
รองชนะเลิศ (1): 2006
ชนะเลิศ (1): 2009
ชนะเลิศ (1): 2006
ชนะเลิศ (2): 2007, 2008
ชนะเลิศ (3): 2010, 2011, 2014
เปอกันโอละฮ์รากานาซีโยนัล

เปอกันโอละฮ์รากานาซีโยนัล  เป็นมหกรรมกีฬาที่จัดขึ้นทุก 4 ปี ในประเทศอินโดนีเซีย ผู้เข้าร่วมแข่งขันคือนักกีฬาจากทุกจังหวัดของประเทศอินโดนีเซีย
เอ็กโซ (แก้ความกำกวม)

เอ็กโซ (Exo หรือ EXO) อาจหมายถึง 
เป็นคำอุปสรรค.
Exo- เป็นคำอุปสรรคจากภาษากรีก ἔξω- (éksō-) หมายถึงด้านนอกหรือภายนอก เช่น
ดูเพิ่ม.
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
ตู้ จี

ตู้ จี ; ต้นทศวรรษ 160 – ค.ศ. 224) ชื่อรอง ปั๋วโหว  เป็นขุนนางในช่วงปลายยุคราชวงศ์ฮั่นตะวันออกของจีน ภายหลังได้รับราชการเป็นขุนนางระดับสูงของรัฐวุยก๊กในยุคสามก๊ํก มีชื่อเสียงในฐานะผู้ปกครองตัวอย่างที่มีความกล้าหาญ ภักดี และมีสติปัญญา ตู้ จีเป็นปู่ของเตาอี้ (杜預 "ตู้ ยฺวี่") ผู้เขียนบทวิจารณ์"จั่วจฺว้าน"ที่มีอิทธิพลอย่างมาก
โอสุ!

โอสุ! (เขียนตามแบบเป็น osu!) เป็นเกมจังหวะแบบไม่เสียค่าใช้จ่ายที่สร้างครั้งแรกและเผยแพร่เองโดยนักพัฒนาชาวออสเตรเลีย ดีน เฮอร์เบิร์ต โดยเยแพร่ในไมโครซอฟท์ วินโดวส์เมื่อวันที่ 16 กันยายน ค.ศ. 2007 จากนั้นจึงพอร์ตเข้าแมคโอเอส, ลินุกซ์, แอนดรอยด์ และไอโอเอส
วิธีการเล่นเกม"โอสุ!"ที่อิงจากชุดเกมจังหวะ"โอซุ! ทาตากาเอะ! โอเอ็นดัง" โดยหลักใช้วิธีการคลิกโน้ตที่ปรากฏเป็นวงกลมด้วยการใช้เคอร์เซอร์ของเมาส์ หลังเผยแพร่เกมมีการเพิ่มโหมดเกมอีกสามแบบ โดยได้เแรงบันดาลใจจาก "ไทโกะโนะทัตสึจิง" และ "บีทมาเนีย" สิ่งที่มีความแตกต่างจากเกมจังหวะหลายเกมคือ ผู้ใช้สร้างและอัปโหลดด่านใน "โอสุ!" ทำให้มีการเพิ่มช่วงและจำนวนคลังเพลง ซึ่งเป็นปัจจัยหนึ่งที่ทำให้เกมได้รับความนิยม 
ตัวเกมมีความเชื่อมโยงกับวัฒนธรรมญี่ปุ่นและดนตรีอนิเมะอย่างมีนัยยะสำคัญ และยังส่งผลกระทบต่ออุตสาหกรรมอีสปอร์ต—นักเล่นเกมมืออาชีพใช้ "โอสุ!" เพื่อวอร์มอัปและฝึกซ้อม และชุมชนเกมมักจัดการแข่งขันระหว่างผู้เล่น
กรมการแพทย์

กรมการแพทย์ เป็นหน่วยงานสังกัดกระทรวงสาธารณสุข ดำเนินการเกี่ยวกับการแพทย์ เช่น การพัฒนาการแพทย์ ศึกษา วิเคราะห์ วิจัยเกี่ยวกับการแพทย์ เป็นต้น
ประวัติ.
พระบาทสมเด็จพระมงกุฎเกล้าเจ้าอยู่หัว (รัชกาลที่ 6) ทรงพระกรุณาโปรดเกล้าฯ ให้รวมการสุขาภิบาล กระทรวงนครบาล และกรมประชาภิบาล กระทรวงมหาดไทย ตั้งเป็น กรมสาธารณสุข สังกัดกระทรวงมหาดไทย จนในรัชสมัยพระบาทสมเด็จพระเจ้าอยู่หัวอานันทมหิดล รัฐบาลจอมพล ป. พิบูลสงคราม แต่งตั้งคณะกรรมการการพิจารณาจัดการปรับปรุง เพื่อรวบรวมกิจการแพทย์และสาธารณสุข ยกเว้นการแพทย์ของทหาร ตำรวจและการรถไฟ และมีมติให้ตั้ง กระทรวงสาธารณสุข จึงถือกำเนิดกรมการแพทย์ เมื่อวันที่ 10 มีนาคม พ. ศ. 2485
หน้าที่และอำนาจ.
กรมการแพทย์ กระทรวงสาธารณสุข มีภารกิจเกี่ยวกับการพัฒนาวิชาการด้านการบำบัดรักษาและฟื้นฟูสมรรถภาพทางการแพทย์ฝ่ายกาย โดยมีการศึกษา วิจัย พัฒนาและถ่ายทอดองค์ความรู้และเทคโนโลยีทางการแพทย์ที่เหมาะสม การเพิ่มพูนความรู้และทักษะการปฏิบัติงานแก่บุคลากรทางการแพทย์เฉพาะทางที่มีคุณภาพ ให้บริการทางการแพทย์เฉพาะด้านหรือในระดับตติยภูมิที่ยุ่งยากซับซ้อนอย่างได้มาตรฐานเพื่อให้ผู้รับบริการพึงพอใจ โดยมีอำนาจหน้าที่ดังต่อไปนี้
พระติสสพุทธเจ้า

พระติสสพุทธเจ้า  เป็นพระพุทธเจ้าพระองค์ที่ 17 ในพุทธวงศ์ของพระโคตมพุทธเจ้า ตรัสรู้เมื่อ 92 มหากัปที่แล้ว
พระประวัติ.
พระติสสพุทธเจ้า มีพระนามเดิมว่าเจ้าชายติสสะ เป็นพระราชโอรสในพระเจ้าชนสันทะและพระนางปทุมาแห่งกรุงเขมกะ ประสูติที่วีริยราชอุทยาน มีปราสาท 3 หลังเป็นที่ประทับคือ คุณเสลา นาทิยะ และนิสภะ และมีพระสนมกำนัล 30,000 นาง เมื่อเจริญวัยได้ทรงอภิเษกสมรสกับพระนางสุภัททา มีพระโอรสด้วยกันพระองค์หนึ่งคือ เจ้าชายอานนท์ 
เมื่อพระชนมายุได้ 7,000 ปี ได้ทรงเห็นเทวทูต 4 จึงเกิดความเบื่อหน่ายโลก ตัดสินพระทัยทรงม้าชื่อโสนุตตระเสด็จออกผนวช โดยมีข้าราชบริพารหนึ่งโกฏิออกบวชตามเสด็จ พระองค์ทรงบำเพ็ญเพียรอยู่ครึ่งเดือน ถึงวันเพ็ญเดือนหก ได้เสวยข้าวมธุปายาสที่ธิดาของเศรษฐีชื่อวีระนำมาถวาย แล้วไปประทับพักกลางวันที่สลลวัน ทรงได้รับหญ้า 8 กำที่คนเฝ้าไร่ข้าวเหนียวชื่อวิชิตสังคามกะนำมาถวาย ทรงนำมาปูรองประทับนั่งที่โคนต้นรกฟ้า  บำเพ็ญเพียรต่อจนได้ตรัสรู้เป็นพระพุทธเจ้าในตอนรุ่งเช้า
หลังจากตรัสรู้ได้ทรงประกาศพระศาสนา ตราบจนเสด็จดับขันธปรินิพพานที่นันทาราม กรุงสุนันทวดี ขณะพระชนมายุ 100,000 พรรษา
พระติสสพุทธเจ้ามีคู่อัครสาวกนามว่าพระพรหมเทวะและพระอุทยะ คู่อัครสาวิกาคือพระผุสสาและพระสุทัตตา และพระสมคะเป็นพระอุปัฏฐาก
ความเกี่ยวข้องกับพระโคตมพุทธเจ้า.
ในสมัยพระติสสพุทธเจ้า พระโคตมพุทธเจ้าเสวยพระชาติเป็นพระมหากษัตริย์พระนามว่าสุชาต ได้สละราชสมบัติออกผนวชเป็นฤๅษี เมื่อทราบว่าพระพุทธเจ้าอุบัติขึ้นแล้ว จึงทรงถือดอกดอกมณฑารพ ดอกปทุม และดอกปาริชาต ไปกั้นถวายเป็นร่ม จึงทรงพยากรณ์ว่าสุชาตฤๅษีจะได้ตรัสรู้เป็นพระพุทธเจ้าในอีก 92 กัปข้างหน้า
เจ้าหญิงตองตา

เจ้าหญิงตองตา (Princess of Taungtha; พ.ศ. 2394–2422) ทรงมีพระนามเดิมคือ เจ้าหญิงศรีประภาเทวี เจ้าหญิงทรงเป็นเจ้าหญิงแห่งราชวงศ์โก้นบอง 
พระประวัติ.
เจ้าหญิงศรีประภาเทวี หรือ เจ้าหญิงตองตาทรงเป็นพระราชธิดาลำดับที่ 16 ของพระเจ้ามินดง ซึ่งประสูติแต่เจ้าจอมมารดากอนิทวา พระองค์ประสูติที่พระราชวังอมรปุระ กรุงอมรปุระ ซึ่งขณะนั้นอยู่ในรัชกาลของพระเจ้าพุกามแมง ดังนั้นทรงเป็นพระราชธิดาซึ่งประสูตินอกเศวตฉัตร เจ้าหญิงทรงมีพระเชษฐา พระเชษฐภคินีและพระขนิษฐาร่วมบิดามารดา 9 พระองค์ดังนี้
เจ้าชายมินดง พระราชบิดาของเจ้าหญิงในขณะนั้นทรงรอบรวมกองกำลังเข้ายึดพระราชอำนาจจากพระเจ้าพุกามแมง ผู้เป็นพระเชษฐา พระองค์สละราชสมบัติในปี พ.ศ. 2396 พระเจ้ามินดงได้ครองราชสมบัติสืบต่อมา พระเจ้ามินดงทรงย้ายราชธานีไปยังกรุงมัณฑะเลย์ ในปี พ.ศ. 2400 ทรงได้รับการอภิบาลในราชสำนักที่มัณฑเลย์ เจ้าหญิงได้รับพระราชทานศักดินา "ตองตา" (Taungtha) จากพระเจ้ามินดง จึงทำให้มีบรรดาศักดิ์เป็น "เจ้าหญิงแห่งตองตา" และกลายเป็นพระนามที่เรียกขานกันว่า "เจ้าหญิงตองตา"
เกิดความวุ่นวายทางการเมืองในปีสุดท้ายของรัชกาลพระเจ้ามินดง พ.ศ. 2421 พระนางอเลนันดอพระมเหสีตำหนักกลาง และเสนาบดีผู้มีอิทธิพลในสภาลุดต่อในพระเจ้ามินดง คือ กินหวุ่นมินจีและไตง์ด้ามี่นจี้ ได้ก่อการรัฐประหารวังหลวงพม่า พ.ศ. 2421–2422 โดยดำเนินการแต่งตั้งเจ้าชายธีบอ หนึ่งในพระโอรสของพระเจ้ามินดง และเป็นพระอนุชาต่างมารดาในเจ้าหญิงตองตา ขึ้นเป็นองค์รัชทายาท พระนางอเลนันดอและเสนาบดีผู้มีอิทธิพลดำเนินการจับกุมพระราชโอรสผู้มีสิทธิในราชบัลลังก์ และพระราชธิดารวมถึงเจ้าจอมมารดาบางพระองค์ มาสังหารหมู่เพื่อเปิดทางให้เจ้าชายธีบอขึ้นครองราชย์เป็น พระเจ้าธีบอ ได้โดยง่าย เจ้าหญิงตองตาทรงเป็นหนึ่งในราชนิกูลที่ถูกจับกุมตามคำสั่งของพระนางอเลนันดอในวันที่ 6 พฤศจิกายน พ.ศ. 2421 พร้อมพระราชธิดาองค์อื่น ๆ ที่พระนางอเลนันดอเกรงว่าจะเป็นภัยต่อราชบัลลังก์ โดยเหล่าพระราชโอรสและพระราชธิดาที่ประสูติแต่เจ้าจอมมารดากอนิทวาล้วนถูกจับกุม ซึ่งไม่มีการกล่าวถึงการสิ้นพระชนม์ของเจ้าหญิงตองตา แต่นักประวัติศาสตร์คาดว่าอาจจะทรงถูกปลงพระชนม์ตามคำสั่งของพระนางอเลนันดอ ราววันที่ 13–18 กุมภาพันธ์ พ.ศ. 2422 ณ พระราชวังมัณฑะเลย์ สิริพระชนมายุ 28 พรรษา
แฮหัวโฮ

แฮหัวโฮ (มีบทบาทในช่วง ค.ศ. 220 - 266) มีชื่อในภาษาจีนกลางว่า เซี่ยโหว เหอ  ชื่อรอง อี้เฉฺวียน  เป็นขุนพลและขุนนางของรัฐวุยก๊กในยุคสามก๊กของจีน
ประวัติ.
แฮหัวโฮเป็นบุตรชายคนที่เจ็ดของแฮหัวเอี๋ยนขุนพลผู้รับใช้โจโฉซึ่งเป็นขุนศึกผู้วางรากฐานของรัฐวุยก๊กในช่วงปลายราชวงศ์ฮั่นตะวันออกก่อนเข้าสู่ยุคสามก๊ก แฮหัวโฮรับราชการในหลายตำแหน่งในราชสำนักวุยก๊ก รวมถึงตำแหน่งเจ้าเมืองโห้หล้ำ ("เหอหนานอิ่น") และเสนานาบดีกรมพิธีการ ("ไท่ฉาง") แฮหัวโฮยังรับราชการในตำแหน่งนายพันซ้าย ("จั่วซือหม่า") และผู้ช่วยเสนาบดี ("ชื่อหลาง") ภายใต้สุมาเจียวผู้สำเร็จราชการแห่งวุยก๊ก
ในเดือนมีนาคม ค.ศ. 264 จงโฮยขุนพลวุยก๊กเริ่มจงโฮยในดินแดนเดิมของจ๊กก๊กอดีตรัฐอริของวุยก๊ก ภายหลังจากช่วยวุยก๊กพิชิตจ๊กก๊กเมื่อปีก่อน เวลานั้นแฮหัวโฮได้รับการแต่งตั้งจากราชสำนักวุยก๊กให้เป็นทูตไปพบจงโฮยที่เซงโต๋อดีตนครหลวงของจ๊กก๊ก แฮหัวโฮจึงใช้อำนาจในฐานะผู้แทนราชสำนักสั่งการกองกำลังของวุยก๊กให้เข้าช่วยในการปราบกบฏจงโฮย ภายหลังแฮหัวโฮได้รับบรรดาศักดิ์โหวระดับตำบล ("เซียงโหว") จากความดีความชอบนี้
แฮหัวโหรับราชการต่อไปภายใต้ราชวงศ์จิ้นซึ่งมาแทนที่รัฐวุยก๊ก และได้ดำรงตำแหน่งเสนาบดีกรมวัง ("กวางลู่ซฺวิน") ในราชสำนักราชวงศ์จิ้น
งักหลิม

งักหลิม (เสียชีวิต 4 มิถุนายน ค.ศ. 257) มีชื่อในภาษาจีนกลางว่า เยฺว่ หลิน  เป็นขุนพลของรัฐวุยก๊กในยุคสามก๊กของจีน เป็นบุตรชายของงักจิ้นขุนพลคนสำคัญของขุนศึกโจโฉในยุคราชวงศ์ฮั่นตะวันออก
ประวัติ.
ในปี ค.ศ. 218 งักจิ้นบิดาของงักหลิมเสียชีวิต ราชสำนักตั้งให้งักหลิมสืบทอดบรรดาศักดิ์กว่างชางถิงโหว  ของบิดา งักหลิมขึ้นชื่อว่ามีนิสัยกล้าหาญและมุ่งมั่นเหมือนงักจิ้นผู้บิดา ได้รับรับราชการทหารในรัฐวุยก๊กในยุคสามก๊ก
ในปี ค.ศ. 255 ขุนพลวุยก๊กบู๊ขิวเขียมและบุนขิมเริ่มก่อกบฏในฉิวฉุน (壽春 โช่วชุน; ปัจจุบันคืออำเภอโช่ว มณฑลอานฮุย) งักหลิมทำหน้าที่เป็นผู้ใต้บังคับบัญชาของสุมาสูผู้สำเร็จราชการแห่งวุยก๊กผู้นำกองกำลังเข้าปราบกบฏ สุมาสูมอบหมายให้ผู้ใต้บังคับบัญชาอีกคนชื่อซือหม่า เหลียน  นำทหารม้า 8,000 นายไล่ตามตีบุนขิมที่ล่าถอยหลังพ่ายแพ้ สุมาสูยังมอบหมายให้งักหลิมนำทหารราบติดตามซือหม่า เหลียนไปเพื่อช่วยสนับสนุน หลังจากกบฏถูกปราบปราม งักหลิมได้รับการแต่งตั้งเป็นข้าหลวง ("ชื่อฉื่อ") ของมณฑลยังจิ๋ว
ในวันที่ 4 มิถุนายน ค.ศ. 257 ขุนพลวุยก๊กจูกัดเอี๋ยนเริ่มก่อกบฏในฉิวฉุนและส่งกองกำลังไปสังหารงักหลิม ราชสำนักวุยก๊กออกราชโองการไว้อาลัยให้งักหลิม แต่งตั้งย้อนหลังให้เป็นเสนาบดีองค์รักษ์ ("เว่ย์เว่ย์") และพระราชทานสมัญญานามว่า "หมิ่นโหว"  เยฺว่ เจ้า  บุตรชายของงักหลิมได้สืบทอดบรรดาศักดิ์กว่างชางถิงโหวของบิดา
ในนิยาย"สามก๊ก".
ในนวนิยายอิงประวัติศาสตร์เรื่อง"สามก๊ก"ในศตวรรษที่ 14 งักหลิมเป็นขุนพลคนหนึ่งที่ติดตามสุมาอี้ในการรบกับรัฐจ๊กก๊ก มักจะมีบทบาทร่วมกับเตียวฮอบุตรชายของเตียวเลี้ยวที่เป็นขุนพลของวุยก๊กอีกคน งักหลิมถูกสังหารในเหตุการณ์กบฏจูกัดเอี๋ยนในตอนที่ 110 ซึ่งสอดคล้องกับข้อมูลทางประวัติศาสตร์
โอเวอร์ไซส์..ทลายพุง

โอเวอร์ไซส์..ทลายพุง เป็นภาพยนตร์ไทยแนวแอคชัน-คอมเมดี้ กำกับโดยชานนท์ ยิ่งยง และภูวนิตย์ ผลดี เข้าฉายเมื่อวันที่ 23 มีนาคม พ.ศ. 2560 นำแสดงโดย ปราโมทย์ ปาทาน , ณัฐจารี หรเวชกุล และ ศุภวิชญ์ มีเปรมวัฒนา เป็นภาพยนตร์เรื่องแรกของค่าย ที โมเมนต์
ภาพยนตร์ได้รับแรงบันดาลใจจากข่าวทางหน้าหนังสือพิมพ์เรื่องการลดน้ำหนักของตำรวจไทย ด้านการคัดเลือกนักแสดง ผู้กำกับภาพยนตร์ ภูวนิตย์ ผลดี คัดเลือกปราโมทย์ ปาทานมาแสดงภาพยนตร์เรื่องนี้ เพราะมีบุคลิกคล้าย แจ็ก แบล็ก และมีความเป็นธรรมชาติ ส่วนณัฐจารี หรเวชกุล ที่รับบทนางเอก เป็นรุ่นน้องของปราโมทย์ ซึ่งปราโมทย์เป็นคนชักชวนมาทดสอบบท ส่วนศุภชัย ทรัพย์ประเสริฐ สมัครจากแคมเปญทางเฟซบุ๊กที่ให้ทางบ้านสมัครเข้ามาเล่นหนัง
ทอม ฮิดเดิลสตัน

ทอมัส วิลเลียม "ทอม" ฮิดเดิลสตัน (เกิด 9 กุมภาพันธ์ ค.ศ. 1981) เป็นนักแสดงชาวอังกฤษ เขาเริ่มต้นอาชีพด้วยการปรากฏตัวที่โรงละครเวสต์เอ็นด์เรื่อง "ซิมเบอลีน" (2007) และ "อีวานอฟ" (2008) ซึ่งทำให้เขาชนะรางวัลลอเรนซ์โอลิวีเอร์ สาขานักแสดงหน้าใหม่ยอดเยี่ยม จากการแสดงในเรื่อง "ซิมเบอลีน" และเสนอชื่อเข้าชิงในสาขาเดียวกันจากการแสดงเป็นกัสซีโอในเรื่อง "โอเทลโล"
เขาได้รับความสนใจจากสาธารณชนอย่างกว้างขวางเมื่อได้รับบทเป็นโลกิในจักรวาลภาพยนตร์มาร์เวลที่ได้ปรากฏตัวในภาพยนตร์เรื่อง "ธอร์ เทพเจ้าสายฟ้า" (2011), "ดิ อเวนเจอร์ส" (2012), "ธอร์ เทพเจ้าสายฟ้าโลกาทมิฬ" (2013) และ "ศึกอวสานเทพเจ้า" (2017) ในปี 2011 เขาได้รับรางวัลเอ็มไพร์อะวอดส์ สาขานักแสดงชายหน้าใหม่ยอดเยี่ยม และได้รับการเสนอชื่อเข้าชิงรางวัลแบฟตาไรซิงสตาร์อะวอดส์ ฮิดเดิลสตันยังปรากฏอยู่ในภาพยนตร์เรื่อง "ม้าศึกจารึกโลก" (2011) ของสตีเวน สปีลเบิร์ก, "The Deep Blue Sea" (2011), ภาพยนตร์รักตลกเรื่อง "คืนบ่มรักที่ปารีส" (2011) ของวูดดี อัลเลน, ในซีรีส์ "Henry IV" และ "Henry V" ช่องบีบีซีในปี 2012 และภาพยนตร์รักเรื่อง "แวมไพร์อันเดอร์กราวนด์" (2013)
ในช่วงปลายปี 2013 และต้นปี 2014 ฮิดเดิลสตันได้รับบทนำในละครเวทีเรื่อง "Coriolanus" ที่โรงละครดอนมาร์แวร์เฮาส์ และได้รับรางวัลอีฟนิงสแตนดาร์ดเธียเตอร์อะวอดส์ สาขานักแสดงนำชายยอดเยี่ยม ในปี 2015 เขาได้แสดงภาพยนตร์ของกิลเยอร์โม เดล โตโรในเรื่อง "ปราสาทสีเลือด", ของเบน วีทลีย์ในเรื่อง "ตึกระทึกเสียดฟ้า" และรับบทเป็นแฮงก์ วิลเลียมส์ นักร้องเพลงคันทรีผู้มีปัญหา ในภาพยนตร์เรื่อง "I Saw The Light"
ในปี 2016 เขาได้แสดงและเป็นผู้อำนวยการผลิตของเอเอ็มซี / บีบีซี ในมินิซีรีส์เรื่อง "The Night Manager" ซึ่งเขาได้รับการเสนอชื่อเข้าชิงรางวัลไพรม์ไทม์เอมมี 2 รางวัล ในสาขานักแสดงชายยอดเยี่ยม ประเภทมินิซีรีส์หรือภาพยนตร์ และการแสดงดีเด่น ประเภทมินิซีรีส์ และยังได้รับรางวัลลูกโลกทองคำเป็นครั้งแรกในสาขานักแสดงนำชายยอดเยี่ยมจากซีรีส์ขนาดสั้นหรือภาพยนตร์สำหรับฉายทางโทรทัศน์
ชีวิตส่วนตัวของเขาปัจจุบัน เขาได้หมั้นกับ ซาวี แอชตัน และมีลูกด้วยกัน 1 คน
บัลเคินคร็อยทซ์

<ns>10</ns>
 <id>369535</id>
 <revision>
 <id>10245376</id>
 <parentid>6729231</parentid>
 <timestamp>2022-08-13T03:23:15Z</timestamp>
 <contributor>
 <username>RidJasper</username>
 <id>361203</id>
 </contributor>
 <origin>10245376</origin>
 <model>wikitext</model>
 <format>text/x-wiki</format>
บัลเคินคร็อยทซ์  เป็นชื่อเรียกตราสัญลักษณ์กางเขนเหล็กแนวตรง เริ่มใช้ในช่วง ค.ศ. 1916–1918 ก่อนจะกลายมาเป็นตราประจำแวร์มัคท์ (กองกําลังทางทหารของประเทศเยอรมนีระหว่างการปกครองของพรรคนาซี) และเหล่าทัพทั้งสาม ได้แก่ แฮร์ (กองทัพบก) ลุฟท์วัฟเฟอ (กองทัพอากาศ) และครีคส์มารีเนอ (กองทัพเรือ) จวบจนการสิ้นสุดของสงครามโลกครั้งที่สอง
เตียวอุ๋น (เกงจิ๋ว)

เตียวอุ๋น (? — ?) ขุนศึกแห่ง วุยก๊ก ในช่วง ยุคสามก๊ก ซึ่งก่อนหน้านั้นได้เคยรับใช้ เล่าเปียว เจ้ามณฑลเกงจิ๋ว
เมื่อ โจโฉ ยกกองทัพลงใต้ทางฝ่ายเกงจิ๋วซึ่งในขณะนั้นปกครองโดย เล่าจ๋อง บุตรชายของเล่าเปียวที่ถึงแก่กรรมไปก่อนหน้านั้นไม่นานก็เกรงว่าจะไม่ปลอดภัยจึงได้ยอมแพ้ต่อโจโฉเตียวอุ๋นจึงได้มารับใช้วุยก๊กสืบต่อมาซึ่งเตียวอุ๋นถึงแก่กรรมเมื่อใดไม่มีหลักฐาน
แต่สามก๊กฉบับวรรณกรรมของ ล่อกวนตง ได้กล่าวไว้ว่าก่อนเกิด ศึกผาแดง ใน ค.ศ. 208 โจโฉได้สั่งประหารเตียวอุ๋นซึ่งเป็นแม่ทัพเรือของวุยก๊กพร้อมกับ ชัวมอ แม่ทัพเรืออีกคนหนึ่งตามแผนของ จิวยี่ แม่ทัพใหญ่ของ ง่อก๊ก อันนำไปสู่ความพ่ายแพ้อย่างยับเยินของโจโฉในสงครามครั้งนั้น
เล่าเตา

เล่าเตา (#เปลี่ยนทาง ? — ?) ขุนนางแห่งจ๊กก๊กในช่วง ยุคสามก๊ก 
แต่เดิมเล่าเตารับใช้ เล่าเปียว กระทั่งช่วง ศึกผาแดง เมื่อ ค.ศ. 208 เมื่อ เล่าจ๋อง บุตรชายของเล่าเปียวซึ่งได้เป็นเจ้าเมืองแทนบิดาได้ยอมแพ้ต่อ โจโฉ ทำให้ 4 หัวเมืองทางใต้ของเกงจิ๋วได้ประกาศเป็นอิสระหลังจากสงครามครั้งนั้น เล่าปี่ ได้ยกกองทัพมาปราบ 4 หัวเมืองนั้นเพื่อใช้เป็นฐานในการเข้ายึดเอ๊กจิ๋วของ เล่าเจี้ยง ซึ่งเล่าเตาได้ยอมแพ้ต่อเล่าปี่
เคาเจ้ง

เคาเจ้ง (? — ค.ศ. 222) มีชื่อรองว่า เหวินซิว (文休) เป็นเสนาบดีแห่งจ๊กก๊กในช่วง ยุคสามก๊ก
เคาเจ้งเกิดที่เมืองยีหลำเป็นญาติกับ เขาเฉียว หมอดูชื่อดังที่เคยทำนายโชคชะตาให้กับ โจโฉ ทำให้มีความสามารถในการทำนายดวงชะตาและทำนายลักษณะของคนต่อมาได้เข้ามารับใช้ เล่าเจี้ยง ในตำแหน่งที่ปรึกษา
ต่อมาเมื่อเล่าเจี้ยงได้ยอมแพ้ต่อ เล่าปี่ ทำให้เคาเจ้งได้เข้ามารับใช้เล่าปี่ในตำแหน่งที่ปรึกษาจากนั้นใน ค.ศ. 221 เมื่อเล่าปี่ได้สถาปนาตนเองเป็นจักรพรรดิแห่งราชวงศ์จ๊กก็ได้แต่งตั้งให้เคาเจ้งเป็นราชครูแต่ดำรงตำแหน่งได้เพียงปีเดียวก็ถึงแก่กรรมเมื่อ ค.ศ. 222
สงครามเทวดา

"ระวังสับสนกับภาพยนตร์อีกเรื่องที่มีชื่อคล้ายกัน คือ ศึกเทวดา"
สงครามเทวดา  เป็นภาพยนตร์แนวจินตมิติ แอ็คชั่นผจญภัยแนวแฟนตาซี ที่กำกับโดย อเล็กซ์ โปรยาส ร่วมด้วย ancient Egyptian deities นำแสดงโดย นิโคลัส คอสเตอร์-วอลดาวว์, เบร็นตอน ทวอลทส์, ชาดวิกค์ โบสแมน, เอโลดี้ ยัง, คอร์ทนีย์ เอทอน, รูฟัส เซเวลล์, เจอร์ราด บัตเลอร์ และ เจอฟฟรี่ รัช
เนื้อเรื่องย่อ.
สร้างจากตำนานปรัมปราของเทพแห่งอียิปต์ เมื่อ เทพเซต ได้สร้างวิกฤตการณ์สู่บัลลังก์ราชาแห่งลุ่มแม่น้ำไนล์ จนเกิดความปั่นป่วนไปทั่วแผ่นดิน นองไปด้วยเลือด ร้อนถึงมือของ เทพฮอรัสที่ต้องส่งตัวแทนมนุษย์นักรบหนุ่มนามว่า เบค เข้ารับการทดสอบความกล้าหาญและจิตวิญญาณ เพื่อเผชิญหน้ากับกองทัพปีศาจและจัดการโค่นเทพเซต จนก่อเกิดเป็นสงครามแห่งเวทมนตร์และอสูรกาย สั่นสะเทือนทั้งโลกสวรรค์และโลกมนุษย์ที่ยิ่งใหญ่เหนือในจินตนาการ
จักรพรรดินีจาง (เล่าเสี้ยน)

จักรพรรดินีจาง หรือ จางหฺวางโฮ่ว  ไม่ทราบชื่อตัว เป็นจักรพรรดินีลำดับสุดท้ายของรัฐจ๊กก๊กในยุคสามก๊กของจีน เป็นบุตรสาวของเตียวหุยขุนพลจ๊กก๊ก และพระขนิษฐาของเตียวซี ในปี ค.ศ. 237 พระองค์ขึ้นเป็นเป็นพระสนมยศกุ้ยเหริน  ของเล่าเสี้ยนจักรพรรดิแห่งจ๊กก๊ก พระองค์ขึ้นเป็นจักรพรรดินีในเดือนกุมภาพันธ์ ค.ศ. 238 สืบต่อจากพระเชษฐภคินีที่สิ้นพระชนม์ในปีก่อนหน้า
พระประวัติ.
บิดาของจักรพรรดินีจางคือเตียวหุยขุนพลผู้มีชื่อเสียง จักรพรรดินีจางเป็นน้องสาวของเตียวซีและเตียวเปา พระองค์เข้าเป็นพระสนมยศกุ้ยเหรินในปี ค.ศ. 237 
ในเดือนกุมภาพันธ์ ค.ศ. 238 ในช่วงเวลาที่เล่าเสี้ยนกำลังทรงจัดการเรื่องราวภายในพระราชวงศ์รวมถึงการประกาศแต่งตั้งรัชทายาท พระสนมจางได้สืบทอดตำแหน่งจักรพรรดินีถัดจากเตียวซีพระเชษฐภคินีที่สิ้นพระชนม์เมื่อปีก่อนหน้า โดยเล่าเสี้ยนทรงส่งเอี่ยงลองให้ทูลเกล้าถวายตราประจำตำแหน่งแก่พระสนมจาง
ในปี ค.ศ. 249 ภายหลังการก่อรัฐประหารโดยสุมาอี้ที่โค่นอำนาจโจซองที่เป็นผู้สำเร็จราชการแทนพระองค์แห่งวุยก๊ก สุมาอี้เรียกตัวแฮหัวป๋าและแฮเฮาเหียนผู้ญาติให้มาที่นครหลวงลกเอี๋ยง (洛陽 "ลั่วหยาง") ในขณะเดียวกันก็ส่งกุยห้วยที่ไม่ถูกกันกับแฮหัวป๋ามาเป็นแม่ทัพในภาคตะวันตก แฮเฮาเหียนปฏิบัติตามคำสั่ง ส่วนแฮหัวป๋าหนีไปจ๊กก๊ก แม้ว่าจ๊กก๊กจะเป็นสาเหตุของการเสียชีวิตของแฮหัวเอี๋ยนผู้บิดาก็ตาม เล่าเสี้ยนทรงเห็นว่าแฮหัวเป๋าได้รับบาดเจ็บหนักระหว่างเดินทางผ่านเมืองฮันต๋ง (漢中 "ฮั่นจง") จึงทรงหาทางทำให้แฮหัวป๋าผ่อนคลายลงโดยการทรงชี้ไปที่พระโอรสองค์หนึ่ง (ไม่แน่ชัดว่าเป็นพระโอรสองค์ใด) ที่มีเชื้อสายตระกูลแฮหัวทางฝั่งพระมารดา เพื่อแสดงให้เห็นว่าพระองค์และแฮหัวป๋าเป็นญาติ และทรงปฏิบัติต่อแฮหัวป๋าอย่างเอื้อเฟื้อ
ในปี ค.ศ. 264 ภายหลังจ๊กก๊กถูกพิชิตโดยวุยก๊ก จักรพรรดิจางทรงติดตามเล่าเสี้ยนและพระราชวงศ์ทั้งหมดไปลกเอี๋ยงนครหลวงของวุยก๊ก
ในวัฒนธรรมร่วมสมัย.
จักรพรรดินีจางปรากฏครั้งแรกในฐานะตัวละครที่เล่นได้ในภาคที่ 5ของซีรีส์วิดีโอเกม"ไดนาสตีวอริเออร์"ของโคเอ จักรพรรดินีจางถูกตัดออกจากภาคที่ 6 แต่ได้ปรากฏอีกครั้งในภาคที่ 7 และปรากฏในภาคต่อ ๆ มาตั้งแต่นั้น จักรพรรดินีจางได้รับการตั้งชื่อสมมติในเกมว่า "ซิงไฉ่" (星彩) ส่วนคำถามบัณฑิตใน"ไดนาสตีวอริเออร์ 7" ยืนยันว่าซิงไฉ่คือจักรพรรดินีองค์ที่ 2 ของเล่าเสี้ยน แม้ว่าไม่มีการกล่าวถึงพระเชษฐภคินีของพระองค์ตลอดทั้งซีรีส์
ใหญ่ฟัดโลก

ใหญ่ฟัดโลก  เป็นภาพยนตร์แอคชั่น-ตลก สัญชาติฮ่องกง ที่ออกฉายในปี ค.ศ. 1995 นำแสดงโดย เฉินหลง และ เหมย ยั่นฟาง
เนื้อเรื่องย่อ.
ภาพยนตร์เรื่องนี้กล่าวถึง หม่า ฮั่นเฉียง ตำรวจหนุ่มจากฮ่องกงที่เดินทางมาสหรัฐอเมริกาเพื่อดูแลธุรกิจร้านค้าของลุงหม่าเปียวในเขตบร็องซ์ โดยที่เอเลน กำลังจะมาซื้อกิจการร้านลุงเปียวต่อ แต่กลับมีกลุ่มอันธพาลที่นำโดย โทนี่ เข้ามาปล้นของที่ร้าน เขาก็เลยสั่งสอน แต่ไม่นานกลุ่มของโทนี่ก็มาเอาคืน จนหม่า ฮั่นเฉียงบาดเจ็บสาหัส แต่หลังจากหายเจ็บได้ไม่นาน หม่า ฮั่นเฉียงก็ต้องเข้ามาพัวพันกับเพชรจำนวนหนึ่ง ที่พวกมาเฟียกำลังตามหาอยู่ งานนี้เขาจะแก้สถานการณ์อย่างไร …
แอนคิออร์นิส

แอนคิออร์นิส (ชื่อวิทยาศาสตร์: "Anchiornis") ไดโนเสาร์ขนาดเล็กชนิดหนึ่ง ที่มีรูปร่างคล้ายสัตว์เลื้อยคลานผสมนก ปัจจุบันพบเพียงชนิดเดียวคือ "Anchiornis huxleyi" (แปลว่า "ใกล้เคียงนกของฮักลีย์"; ตั้งขึ้นเพื่อเป็นเกียรติแก่โทมัส เฮนรี ฮักลีย์) 
นับเป็นไดโนเสาร์ขนาดเล็ก มีเกล็ดที่หน้าแข้งเหมือนไก่หรือนก ปีกมีขนปกคลุม หางเรียว ไม่มีกระดูกสันอกและกระดูกหางสั้น ฟันแหลมเล็ก มีผิวบาง ๆ ของเนื้อเยื่อส่วนบริเวณด้านหน้าข้อศอก ซึ่งเชื่อว่าเป็นส่วนสำคัญใช้ในการบิน แต่ไม่ชัดเจนว่าจะสามารถร่อนตัวอยู่กลางอากาศได้หรือไม่ เนื่องจากนักบรรพชีวินวิทยายังมีความเห็นต่าง บางส่วนเชื่อว่าสามารถร่อนไปมาในอากาศได้ โดยอาศัยช่วงแขนที่เรียวยาวเหมือนปีก แต่บางส่วนก็เชื่อว่า ไม่สามารถทำเช่นนั้นได้เนื่องจากลักษณะของขนไม่ได้เป็นขนที่มีลักษณะคล้ายขนนก
แอนคิออร์นิส มีอายุเก่าแก่นานถึง 160 ล้านปี พบซากดึกดำบรรพ์ในมณฑลเหลียวหนิง ประเทศจีน ถือได้ว่าเป็นไดโนเสาร์ที่เป็นบรรพบุรุษของนกที่มีอายุเก่าแก่ยาวนานกว่าอาร์คีออปเทอริกซ์ ที่พบในเยอรมนีถึง 10 ล้านปีเสียอีก
เตียวเอ๊ก

เตียวเอ๊ก (เสียชีวิต 3 มีนาคม ค.ศ. 264) มีชื่อในภาษาจีนกลางว่า จาง อี้  ชื่อรอง ปั๋วกง  เป็นขุนพลและขุนนางของรัฐจ๊กก๊กในยุคสามก๊กของจีน เตียวเอ๊กเกิดในช่วงปลายยุคราชวงศ์ฮั่นตะวันออก เป็นทายาทรุ่นที่ 10 ของเตียวเหลียง เตียวเอ๊กเริ่มรับราชการเป็นผู้ช่วยอาลักษณ์ภายใต้ขุนศึกเล่าปี่ผู้ก่อตั้งจ๊กก๊กในภายหลัง และค่อย ๆ ไต่เต้าขึ้นสู้ตำแหน่งนายอำเภอและเจ้าเมือง ในช่วงต้นคริสต์ทศวรรษ 230 เตียวเอ๊กรับราชการเป็นแม่ทัพภูมิภาคทำหน้าที่รักษาความสงบของเมืองตอนใต้ของจ๊กก๊ก ในปี ค.ศ. 234 เตียวเอ๊กนำทัพหน้าจ๊กก๊กในยุทธการที่ทุ่งราบอู่จ้างในการรบกับวุยก๊กที่เป็นรัฐอริของจ๊กก๊ก ในช่วงเวลาตั้งแต่ ค.ศ. 238 ถึง ค.ศ. 259 เตียวเอ๊กค่อย ๆ ไต่เต้าขึ้นมาจนมีตำแหน่งสูงสุดเป็นหนึ่งในขุนพลชั้นนำของจ๊กก๊ก ในช่วงเวลานี้ แม้ว่าเตียวเอ๊กจะคัดค้านแนวทางแข็งกร้าวของเกียงอุยขุนพลจ๊กก๊กที่มีต่อวุยก๊ก แต่เตียวเอ๊กก็ยังคงติดตามเกียงในการรบกับวุยก๊กหลายครั้ง ในปี ค.ศ. 263 เตียวเอ๊กยอมจำนนต่อทัพวุยก๊กพร้อมด้วยเล่าเสี้ยนจักรพรรดิจ๊กก๊กเมื่อวุยก๊กบุกจ๊กก๊กครั้งใหญ่ ในปีถัดมา เตียวเอ๊กถูกสังหารโดยกลุ่มผู้ก่อการกำเริบที่ต่อต้านการก่อกบฏของจงโฮยขุนพลวุยก๊ก เตียวเอ๊กร่วมด้วยเลียวฮัวและจองอี้เป็นหนึ่งในข้าราชการเพียงไม่กี่คนที่รับราชการกับรัฐจ๊กก๊กตั้งแต่เริ่มก่อตั้งจนล่มสลาย